
Bîrêz Mistefa Hicrî, Sekreterê Giştî yê PDK îranê li hevpeyvîneke taybet bi Agirê re: 

Dirûşma Federalîzmê di vî serdemî 
de jêhattirîn û baştirîn dirûşm e ku 
dikare hêvî û daxwazên neteweyî û 

/V 

siyasî yên me di çarçoveya Iranê de 
bi destve bîne 


Cejna 25’ê Gelawêja îsal 1 
û derveyî welêt 


kirin 


Bi hinceta 25'ê Gelawêja 
îsal, 59'mîn salvegera 
avabûna Partiya Demokrat ya 
Kurdistan a îranê rê û 
resmek taybet di binkeyê 
Deftera Siyasî û navendên 1 û 
3 yên Kurdistanê de, hatine 


Di piraniya herî zaf ji bajar 
û bajarokên Kurdistana îranê 
de, bi hinceta cejna 25'ê 
Gelawêja îsal, 59'mîn 


lidarxistin. Di rê û resma Deftera 
Siyasî de, birêz Hesen Şerefî, 
endamê Deftera Siyasî, gotarek 
der barê girîngiya vê rojê û 
derbasbûyiya xebat û têkoşîna 
Partiya Demokrat û rewşa niha 
pêşkêş kir. Deqa vê gotarê di 


salvegera avabûna PDK îranê, 
karê berfireh yê teblîxî hatiye 
kirin. Li ser bilindahiyên zal bi 
ser bajaran, bexşîna şekrokan li 


rûpelên 3, 4 û 5 yên vê hijmara 
Agirî de dikeve ber çavê we 
xwendevanên hêja. 

Herwiha li piraniya welatên 
derve de rê û resmên rêzgirtin ji vê 
roja pîroz û dîrokî ji aliyê komîteyên 
PDK îranê hatin lidarxistin. 


ser şeqam û kulanên bajaran, 
nivîsîna dirûşmên şorişvanî û tagirî 
ji PDK îranê û belav kirina tirakt, 
dirûşm û wêneyên rêberên şehîd, 
piştevaniya xwe ji tevgera 
rizgarîxwaz ya gelê Kurd li 
Kuridstana îranê bi rêberiya PDK 
îranê dane xuya kirin. 


Li Kurdistana îranê jî, gel roja 25’ê Gelawêja îsal 
pîroz kir û karê teblîxî bi berfîrehî hate kirin 

SIYASI 


__ 

Birêz Mistefa Hicrî, Sekreterê Giştî yê PDK îranê di hevpeyvînekê bi agirê re: 

Dirûşma Federalîzmê di vî serdemî de jêhattirîn û baştirîn dirûşm e 
ku dikare hêvî û daxwazên neteweyî û siyasî yên me di çarçoveya 

/V 

Iranê de bi destve bîne. 


Rêzdar kekê Mistefa Hicrî, em ji 
aliyê Rojnameya Agirî ve sopasiya 
te bo pejirandina vê hevpeyvînê 
dikin. Berî her tiştekê bi sedema li 
dawî hatina Kongireya sêzdehem û 
hilbijartina cenabê te wekî 
Serkreterê Giştî yê Partiya 
Demokrat ya Kurdistan a îranê em 
pîrozbahiya xwe ji te û rêberiya nû 
û hemû endam û alîgirên Partiyê 
dikin. 

Her wek me dît PDK îranê 
karî 13'mîn Kongireya xwe bi 
serkevtin ve bi dawî bîne û 
komek biryar û guhartinên 
berbiçav pêk bîne. Tu yê hêja 
bihagiraniya vê Kongireyê di çi 
de dibînî? 

Her wek em dizanin 12'mîn 
Kongireya Partiyê nêzîk bi çar salan 
berî niha pêk hat. Di vê midehê de 
komek guhartin di cîhanê de pêk 
hatine. 

Cehd û tekoşîna Emerîka derheq 
guherîna rewşa siyasî ya deverê 
zor zaftir ji caran derketiye holê. 
Hilveşandina rejîma Bees ya îraqê 
di destpêka sala 1382'an de û 
rizgar kirina gelên vî welatî di bin 
zulm û zora Seddam Husên dirêjiya 
pirosêsa vê guhartinê ye ku çend 
salan berî niha bi herifandina 
hikûmeta Taliban di Efxanistanê de 
da dest pê kirin û tê zanîn ku piştî 
wê jî ev pirosêsê dê dom bike. 
Şerê Emerîka dijî hikûmeta berê ya 
îraqê hindeyî din ev devere 
êxistiye nava rewşeke hesas de, ku 
rêberiya Partiya me jî li hesastirîn 
cihê vê deverê, yanî îraqê de 
niştecih e. 

Di welatê me îranê de, bi 
sedema nekêrhatîbûn û paşverû 
bûna girûpa deshilatbidest û li 
hişyariya xelkê û bezariya wan ji 
vê taqimê û berxwedanî bi awayên 
cur bi cur pileziyek zêdetir bi xwe 
girtî ye. Ev berxwedanî û dijberiya 
micid, bi giştî rejîm nigeranê 
pêşeroja xwe kirî ye. Rejîm wek 
her demên din li cihê peyda kirina 
rêçareyên dirust û jêhat, hewara 
xwe bo tepeserî, zext û givaş û bi 
vî awayî dîsa şaşiyên berê yên xwe 
dubare diket. Mînaka berçav ya vê 
siyasetê vêdebirina berbijarên 
reformîst di hilbijartina gera 7'an 
ya Meclîsa Şêwra Îslamî di 



destpêka bihara îsal de bû. 

Ji bilî rewşa aloz û nebaş ya 
hundirî, di çar salên derbasbûyî de 
siyaseta nevneteweyî û bi taybetî 
Ewropayê dijî Komara Îslamî rontir 
û aşkiratir bûye. Ku xebat û 
tekoşîna rejîmê bo çêkirina çekên 
etomî, piştevanî kirin ji terorîzmê û 
maytêkirin di kar û barên îraqê de 
alîkariyek baş bo vê ron bûnê kirî 
ye. Derheq pirs û xwastikên 
Kurdan jî dibe ez bêjim ku di hemû 
parên Kurdistanê de li gor pêşve 
çûnê, destkevt hene, bi xasmanî di 
Kurdistana îraqê de. Her çend ku 
piştî hiloşîna rejîma Bees, Kurd di 
vê beşê de bi hemû van 
daxwaziyên ku hene, negihîştin, lê 
destkevtên baş jî di hemû waran 
de bi dest ketine. Tê çavnihêrî kirin 
ku di pêşerojê de destkevtên 
zêdetir jî hebin. 

lewma dikarin bibêjin 
bihagiraniya kongireya 13'an di wê 
de bû ku di vê dema hesas de pêk 
hat û karî hin biryaran bide ku 
hevahengî tevî vê zirûfa ku di 
dever û îranê hatine rojevê, hebin. 

Guherîna dirûşma stiratêjîk 
ya partiyê ji Otonomiyê bo 
Federalîzmê û pejrandina Alaya 
Kurdistanê di vê Kongireyê de, 
li gor çi berhevdan û bo çi 
armancekê ne? 

Guhartina vê dirûşmê û pesend 
kirina Alaya kurdistanê di 
Kongireya me de bi dîtina min bi 
tewahî pêka van guhartinane bû ku 
min di bersîva pirsa yekem de îşare 
pê kir û bersîva bicî û li gor hêvî û 


daxwazên siyasî yên gelên îranê û 
bi taybet gelê kurd de bû. Ez li ser 
vê baweriyê me ku kongirê bi 
serbilindî li ser van guhartinane û 
hewcehiya dirûşmeke nû ku jêhatî 
xebata îro di îran û Kurdistanê de 
be, Federalîzim bi dirûşma partiyê 
hilbijart. Ev dirûşme di vî serdemî 
de jêhattirîn û baştirîn dirûşm e ku 
dikare hêvî û daxwazên neteweyî û 
siyasî yên me di çarçoveya îranê 
de bi dest bîne. Ceribandina 
welatên pêşverû û mezin û 
pirxulyaqet yên îro ên cîhanê jî ku 
bi metoda Federaliyê birêve diçin, 
vê rastiyê diselimînin. 

Wek u dizanî li birgehek ji 
pêrewa navxwe ya partiyê de 
hatiye ku "çi sekreterek nikare 
zêdetir ji du geran li dû hev 
xwe bo vê berpirsyariyê 
berbijar bike" û di kongireya 
13'ê de ev biryare bi terzeke 
demokratîk hate peyrew kirin, 
ji kerema xwe hinek li ser 
girîngî û armanca vê biryarê bo 
me bas bike? 



Ev birgeha di kongireya 12'an 
ya partiyê de hate nava pêrewa 
navxwe. Sedema wê jî dizivire ser 
baweriya partiya me bi pirensîpên 
demokratîk. Guhartina deshilatê 
yek ji bingehên hemû sîstemeke 
demokratîk e, lewma Partiya 
Demokrat ku bawerî bi vê pirinsîpa 
demokratîk hebû, hewce bû ku 
qanûnmendiyekê bike bo wê ku çi 
kesek yan girûpek di deshilatê da 
nekarin vê eslê bin pê bikin. Ev 
xale jî di kongireya 13'an de careke 
din hate pejrandin û bi kiryar jî 
hate rêvebirin. Bê şik ev xale zor 
pirensîpên demokratîk yên din jî ku 
di partiya me de birêve diçin û cihê 
xwe vekirine, ji şanaziyên partiya 
me ne û jêhatî wê ne ku ew 
serbilindane bihêne parastin û 

Gotara birêz Hesen Şerefî di rê û 
resma 25ê Gelawêjê, 59’mîn salvegera 
avabûna PDK Iranê 


Hevpeyvînek bi birêz 
Mistefa Hicrî, Sekreterê 
Giştî yê PDK îranê 

Doma: R. 2 

zêdetir bibin. 

Cenabê te pêşeroja tevgera 
rizgarîxwaz ya gelên îranê bi 
giştî û gelê Kurd bi xasmanî di 
vê rewşê de çawa dinirxînî? 

Ez pitir ji hemû demekê pêşeroja 
tevgera rizgarîxwaz ya gelên îranê 
û bi xasmanî gelê Kurd geş dibînim. 
Renge bo yekem car be di dîrokê de 
ku guhartinên hundir û derveyî bi vî 
awayê niha arîkar bin bo misoger 
bûna mafên berheq yên gelên 
bindest ji aliyekê û astê hişyariya 
neteweyî ya gelan bo nasîna mafên 
neteweyî yên xwe û xebat û tekoşîn 
bo bidestve anîna van mafane. 

Ewa ku zêdetir min hêvîdar dike, 
eve ye ku di vî serdemî de 
hikûmetên zordar yên deverê çi din 
nikarin wek derbasbûyî bi dilxwaza 
xwe tevgerên gelan serkût bikin û 
niha dengê azadîxwaziya gelan 
digihîje guhê dinyayê û cîhan jî li 
ser van bi deng têt (xwedî 
derdikeve). 

Ewa bo xwe jî alîkariya wê dike 
ku dengê gelan gurttir be û bi 
hewarek bilindtir daxwaza mafên 
berheq yên xwe bikin. 

Niha tu wekî Sekreterê Giştî 
yê Partiyê çi çavnihêriyek ji gelê 
Kurd bi giştî û kadro û 
pêşmerge û endamên partiyê bi 
taybetî heye? 

Ez li ser vê baweriyê me ku 
dem, dema karê bi kom e. Xebata 
me jî xebateke giran û dirêj e, eger 
em hemû bi hev re xemxorê 
tevgera xwe nebin û hemû 
beşdariyê têde nekin, serkevtin bi 
dest nahêt yan jî dê zor direng 
bikeve. Di vê derheqê de çi kurdeke 
berpirsyar û nîştimanperwer nikare 
û nabe bê alî bimîne, ji ber ku her 
kes li her cihekê be derheq bi 
pêşdeçûna tevgera rizgarîxwaz a 
Kurd, xwedî erk û wezîfe ye û dibe 
wê wezîfeyê encam bide. 

Bê şik di vê derheqê de çavnihêrî 
ji endam û kadro û pêşmergên 
, ik 'ê êdetir e. Hest bi berpirsyarî 
kirin û fikirîn ji erkên girîng û pîroz 
yên me ku bidestve anîna hêvî û 
mafên rewa û berheq yên gelê Kurd 
li Kurdistana îranê ye, dibe me hay 
bide ku bi moral (wire)eke bilindtir 
û hêvî bi pêşerojeke ron û geştir 
gavan bavêjin. 


Hevalên hêja! 

Xûşk û birayên rêzdar! 

îro yekşemî, 25'ê Gelawêja sala 
1382'e Rojî, ^ 59'mîn salvegera 
avabûna PDK îranê ye. Her bi vê 
sedemê di pêş de izin dixwazim 
silavan bişînim bo canê paqij yê 
Pêşewa Qazî Mihemed, avakerê 
PDK îranê û hemû kesên ku di 
avakirin û birêvebirina vê partiyê 
de, wefadarane xebitîne û canê 
xwe di pêxema bidestxistina 
armancên gel û partiyê de gorî 
kirine, li ser weyî hemûyan Dr. 
Qasimlo û Dr. Şerefkendî. 


Herwiha divêt em bi çavê rêz û 
hurmetê mêzeyî kar û xebata 
hemû ev kesên ku di dema 59 
salên derbasbûyî de parek ji jiya 
xwe di refa xebatkarên demokrat 
de ji bo xizmet kirin bi armancên 
vê partiyê terxan kirine, bikin. 

Her bi sedema 59'mîn salvegera 
avabûna PDK îranê, pîrozbahiyê ji 
hemû azadîxwazan û civatên xelkê 
kurdistanê bi giştî û bi taybetî 
endam û alîgirên Prtiya Demokrat li 
her cihekê ku hebin, dikim. 

PDK îranê 59 sal berî niha di 
25'ê Gelawêja sala 1324'ê (1945) 
Rojî de, di zurofeke taybet de bi 
destên bihêz yên pêşewayê nemir 
Qazî Mihemed û hejmarek ji 
walatparêzên Kurd li ser bingeha 


teşkîlatî ya Komeleya J K 
(Komeleya jiyandina Kurd) ku ew jî 
di 25'ê Gelawêja sala 1321'ê 
(1942) de pêk hatibû, hate 
avakirin. 

Avabûna PDK îranê di pêvajoya 
xebata neteweyî ya gelê Kt“ H de, 
bûyereke girîng û dîrokî bû, hemû 
kesên ku di xebata neteweya Kurd 
de pispor in û li ser dîroka xebata 
wî neteweyî lêkolînê dikin, tekez 
dikin ku bi avabûna PDK îranê bo 
cara yekem partiyeke nûjen bi 
programeke pêşkevtinxwazane 
hate orta siyasî ji xebatê û gelek 


wate û têgeh û mijarên siyasî yên 
nû ji rêya Partiya Demokrat ve 
hatin nava xebata siyasî ya gelê 
Kurd û zaf edet û tîtalên kevneşop 
wekî girêdayîbûn xebatê bi taqekes 
û serok eşîretan ve hatine ji nav 
birin. 

Her wisa Partiya Demokrat 
yekem partî bû ku bo cara ewil piştî 
avabûna xwe di demeke kin de karî 
hêviya gelê Kurd bi awayekî 
Komarî di parek ji Kurdistana îranê 
de ava bike û tama azadî û hebûnê 
di wê para Kurdistanê de bi gelê 
xwe bide tam kirin û bi vî awayî 
rûpeleke zêrîn bêxe ser rûpelên 
dîroka Kurd û serkevtineke mezin 
bo gelê Kurd misoger biket. Ji ber 
vê çendê hem avakar û xebatkarên 
cangorî yên vê partiyê, dibe —► 

SIYASI 


Gotara birêz Hesen Şerefî di rê û resma 25ê 

/\ 

Gelawêjê, 59’mîn salvegera avabûna PDK Iranê 

Doma: R. 3 



riha wan şa be ku partiyeke wisan 
avakirine û hem jî mîratgir û 
xebatkarên vê partiyê û civatên 
xelkê Kurdistanê dibe bi vê çendê 
serbilind bibin ku xwediyê 
partiyeke wisan in ku serbarê 
derbas bûyiyeke dûr û dirêj û pir 
serfiraz, dirûşmên wê bi giştî ku 
derikandina demokrasî û 
bidestxistina mafên neteweyî û 
azadiya gelê Kurd li Kurdistana 
îranê ye, ne tenê her kevin nebûn 
û nemehiyan e, belkî di cîhana îro 
de zaftir ji her demekê rewayî û 
mirovahî bûna xwe selimandine. 

Di çaxê 59 salên derbasbûyî de, 
PDK îranê di pêvajoya xebat û 
berxwedaniya xwe de bi awayekê 
tevî dujminan ji aliyekê û tevî 
heval û dilsozên gelê Kurd ji 
aliyeke din ve liviya ye ku ev 
partiye ji bilî rab» îoriya xwe, 
pêşeng û serbilind di nav xelkê 
Kurdistanê û azadîxwazên îranê û 
gelê Kurd di parên din yên 
Kurdistanê bûye sedema hezkirina 
vê di nav gelê xwe de. Rola rêberî 
kirina bizava gelê Kurd li 
Kurdistana îranê, bi jêhatî bi cih 
anî ye û baweriya civatên xelkê 
Kurdistanê bi awayeke berçav 
destve anî ye û di nav kom û 
civatên cîhanî û herêmî û Îranî û 
parçeyên din yên Kurdistanê de 
xwedîhitbar û bawerpêkirî ye. Bi 
partiyekê ku rêz ji bo nirx û 
buhayên mirovî didanê hatiye 


naskirin û di pêxema xebata 
bixwîn de mifah ji alevên nejêhat û 
sinca neşaristanî nebirî ye û 
amûrên nepîroz ji bc armancên 
pîroz destnîşan nekirî ye. 

Bê şik ev hitbar û nifûz û 
baweriye ji bo Partiya Demokrat 
pêk nedihat, hekî ev partiye 
xwediyê siyaseteke rast û dirust û 
rastbînane nebiba, dirûşmên vê ji 
hêvî û daxwazên xelkê Kurdistanê 
ve çavkanî negirtiba, hekî cangorîtî 
û wefadariya xebatkarên vê partiyê 
ev hinde zaf neba û civatên xelkê 
'urdistanê bi çavkaniya man û 
domrndina xebat û piştevaniya 
fermî û here qahîm ya xwe nezanî 
ba. 

Hevalên xweştevî! 

Em 59'mîn salvegera avabûna 
partiya xwe di demekê de djgirin 
ku hin guhertin di herêm û îranê 
de pêk hatine ku her yek ji wan di 
cihê xwe de bandora rasterast û 
nerasterast li ser zurofa îranê û 
xebata rizgarîxwazî ya gelê Kurd û 
herwisan li deverê didanên. Di 
qada herêmî û di vê dawiyê de, em 
şahidê hilveşandina rejîmekî 
nedemokratîk di îraqê de bûn ku 
piştî êrîşa hevalbendan bo ser 
deshilata Bees û Sedam Husên 
hate holê. Ew bûyera bû sedema 
tirs û nigeraniya dîktatorên din yên 
deverê ûji ser hemûyan Komara 
Îslamî a îranê kete tirs û xofê, bi 


taybet ku dirûşma êrîş bo ser îraqê 
di wateya xwe de rû ji hemû 
hikûmetên dîktator yên herêmê bû. 
Her di vê demê de ev bûyere ji bo 
gelên bindest û daxwazkarên azadî 
û demokrasiyê bû bi cihê keyfxweşî 
û pêşwazî kirinê, ji ber ku rêze 
dîktatorên deverê ji hev vediqetin 
û parek ji xelkê zulimlêkirî yên 
deverê yanî xelkê îraqê di bin siya 
dîktatoran de derdikevin û gelê 
Kurd di vê para Kurdistanê de 
digihîjne beşek ji mafên berheq 
yên xwe. Ew guhartine, zengik ; i 
xwe ketinê ye ku dîktatorên 
herêmê vediciniqîne, vê zengilê 
wisan kir ku ev deshilatên dîktator 
zêdetir ji hev nêzîk bibin û pêşiya 
vê pêvajoyê bigirin ku di encama 
êrîş bo ser îraqê û herifîna 
dîktatoriya Bees dikeve û ber bi 
van dimeşe. Ji ber vê çendê ye ku 
hikûmetên^ han bi taybet Komara 
Îslamî ya îranê di du warên hundir 
û derveyî de ketine cehd û tekoşîna 
xwe derbaskirin ji encama vê 
pêvajoyê. Hekî em di vê pêwendiyê 
de mêzeyî gavên Komara Îslamî 
bikin, derdikeve ku di sala 
derbasbûyî heta niha, çawa tevî 
çapemeniyên serbixwe û weşanên 
negirêdayî bi rejîmê û ronakbîran 
riftar kir; çawa hilbijartina 7'mîn 
gera Meclisa Şêwra Îslamî bi wî 
awayekê tiraneyî bi rêve bir û çi 
şermezariyek ji xwe re kirî, bo vê 
çendê ku dengê neyarên derveyî 
welêt û yên nav deshilatê de 
bifetisîne û destê serkûtkarên xwe 
vekirî bihêle ku şermezariya wekî 
doza kuştina Zehra Kazimî biafire, 
yan destên van li kuştina rojnae ya 
xelkê sivîl û bi taybetî kasibkarên 
herêmên sinûr û qirkirina 
azadîxwazan wekirîtir bike. Bi 
nêrîna rejîmê ev cure riftar û 
dijbersîvane dê bikarin tirs û xofê 
di dilê xelkê de pêk bînin û bi 
awayekê wan ditirsîne ku şiyana 
nerazîbûn û dilxweşiyê bi van 
guhertinên ku di herêmê 
diqewimin, hebin. 

Di derveyî îranê de jî hewil da 
bi maytêkirin di kar û barên îraqê 
de rewşê pitir aloz bike û bi 
têkderiyên xwe ne evlehiyê di vî 
welatî de zaftir biket û bi qewlê 
xwe şerê tevî Emerîka di nav îraqê 
de bi liv û haydana hinek girûp û 
taqimên ser bi rejîmê û bi 
beşdariya rasterast ya xulamokên 
Şipah û îtilaatê di van xirabkariyên 
îraqê de pişikdar be û bijqewlê xwe 
pêvajoya dest pêkirî di îraqê de ji 
nav bibe. Lê di nava welêt de ne 
tenê her nekarî dest bi devê xelkê 
ve bigire û wan bitirsîne, belkî —► 

Gotara birêz Hesen Şerefî di rê û resma 25ê 
Gelawêjê, 59’mîn salvegera avabûna PDK Iranê 


Doma: R. 3 û 4 

tirsa xelkê ji rejîmê serbarê ew 
hemû serkût û givaşa ber bi zor 
bûnê û aşkirabêjî û helwêst girtina 
nerazî û azadîxwazan ji her demeke 
din berçavtir e. Eva ku ji bo asteng 
kirina bandorên vê pêvajoyê jî di 
deverê de dest pê kirî ye û bi 
encam digehîne, çi car nikare 
merema Komara Îslamî bicih bîne, ji 
ber ku ev nermebayê demokrasiyê 
bi yekcarî ji aliyê hêzên leşkerî yên 
biyanî ve dest pê nebûye ku bi 
xirabkarî û kiryarên terorîstî were 
teror û asteng kirin, bandora van 
guhartinane ji rêya xwe ve di bîr û 
ramanan de cihê xwe vekirî ye û di 
encamê de di welatê me de jî cihê 
dîktatoriya reş ya Komara Îslamî lêj 
diket. 

Di qada navneteweyî de Komara 
Îslamî a îranê, tevî çend pirsên 
taybetî û qeyranên aşkira rû bi rû 
ye. Doza xebatên rejîma Komara 
Îslamî ji bo bidestxistina çekên 
etomî û dewlemendkirina 
uranyûmê, tevî Ajansa Navneteweyî 
ya Enerjiya Etomî û hêzên mezin û 
li ser hemûyan Emerîka ne tenê 
veneqetiya ye, belkî ber bi aloziyên 
zaftir diçe. Di vê derbarê de hevdozî 
û yekdengiya welatên Ewropayî bi 
Emerîkayê re, bi taybetî Elmanya, 
Firanse u Birîtanya ku rejîma 
Komara Îslamî hisabeke zaf li ser 
asteng kirina van di kêşeyên etomî 
de dikir û ev gefên ku Îsrayîlê ji bo 
êrîş kirina ser îdaje û dezgehên 
etomî yên Komara Îslamî dike, tevî 
ev helwêstên nabicî û ne 
berpirsyarane ku parek^ii 
berpirsyarên rejîma Komara Îslamî 
digirin û didene eyanê û ev hemû 
peymanşikandin û wefadar nebûn bi 
pirensîpên navneteweyî ji aliyê 
rejîmê ve û gef kirin bi peşîmanbûn 
ji îmza kirina protokola pêşîgirtin ji 
pêşdebirina çekên etomî, zurof û 
kirîzeke wisa ji bo Komara Îslamî 
afirandine ku nahê bawer kirin bi 
fend û fêlên Melayî jê derbas bibe. 
Ji ber ku pir a bidestxistina çekên 
etomî, bi tenê pirsek pêwendîdar bi 
welatekê yan du welatan nine, şûrê 
i t k ' destê mestan de be, her 
aliyekê dêxe tirs û xofê. 

Ji bilî vê çendê xebata cîhanî ya 
dijî terorîzmê bi vî awayê pêwîst 
nehatiye wate kirin û cih negirtî ye, 
lê di nefsa xwe de bizavek e ku dijî 
diyaredeyên nehez û kirêt ku 


mixabin niha bi awayekî zor kifş û 
eyan pêşketî ye û mifah wergirtin ji 
alevên pêşketî rêjeya zirarlêdan û 
qurbanî girtinê gelek zaf kirî ye, lê 
ev kiryarên han tiştek nine ku cîhan 
nedîtî bigire û li hember terorîst û 
terorîstperweran bêdeng bibe. 

Rejîma Komara Îslamî ya îranê jî 
ku navê wê bi terorîst hatiye 
naskirin, her rojê di cihekê de 
şûndevs û cihpêyên wê di kiryareke 
terorîstî de tê dîtin û tê şermezar 
kirin, ne dikare vê diyardeyê wekî 
parek ji kakil û naveroka xwe ji xwe 
dûr bike û ne jî dikare li hember 
xebata dijî terorîzmê bo herdem 
berxwedaniyê biket. 

Partiya me, xebatkar û rêberên 
wê ku gpriyên aşkira ya terorîzma 
Komara Îslamî ne, serbarê mehkûm 
kirina terorîzmê ji hêla her kes û 
aliyekê û li dijî her kes û aliyekê jî 
bihête encamdan, xwe di eniya dij 
terorîzmê dibîne û piştevaniyê jê 
dike. 

Dijberiya Komara Îslamî li gel 
demokrasiyê û bi qebahet zanîna vê 
wek diyardeyek Rojavayî û bi 
pêpeskirina maf û azadiyên xelkê 
Iranê bi vê hêcetê ku tevî bîra teng 
û paremayî ya rejîmê dij e û ev 
cudahî danana ku di navbera gelên 
îranê û peyrewên ol û ayînên cuda 
ji bawerên olî yên rejîmê tê peyrew 
kirin, li cem vê zulmê û bin pê 
kirina mafê jinan wekî niviya civakê 
xuya û berçav e, aliyek din ji 
newekheviya Komara Îslamî tevî 
zurofa serdem û geşandina civaka 
pêşverû ye ku zaf caran di qadên 
cur bi cur de pirsgirêk û ajozî jê 
dikevin û rûçikê Komara Îslamî, 
wekî rejîmeke neserdemî û dijî 
mafê mirovan derxistiye holê. 

Bi giştî û kurtî: Ev givaş û zexta 
ku di hundirê welêt de ji aliyê 
civatên xelkê azadîxwaz û 
ronakbîran ve ketiye ser rejîma 
Îslamî û ew xebatên Ji halê 
geşandinê ku di hundirê îranê de 
dijî Komara Îslamî di holê de ye ji 
aliyekê û ev qeyranên herêmî û 
navneteweyî ku li hemberî Komara 
Îslamî ya îranê derketine holê, ev 
qas biçûk û ne girîng ninin ku 
Komara Îslamî bikare di bin vî barê 
giran de derkeve. Hemû ev zurof û 
qeyranên ku rû bi rûyê rejîmê bûne, 


hemû dest didin destê hev ji bo 
hejyana bingehên rejîmê û 
berfirehtirbûna meydana xebata 
azadîxwaz ya gelên îranê, dijî vê 
rejîmê. Ji ber vê çendê em dikarin 
bibêjin ku pêşeroja^ xebatê ron û 
roja rizgariya gelên îranê ne ev qas 
dûr e. 

Mijareke din ku ez dixwazim di 
vê roja pîroz de îşarê pê bikim, eva 
ye ku wek hemû aliyek agehdar e, 
kêmtir ji du mehan berî niha, 
kongireya sêzdehem ya Partiya me 
bi serkevtin ve hate lidarxistin, di vî 
warî de dixwazim bi bîra we bînim 
ku ew propagendeyên jehrdar yên 
Komara Îslamî û neyarên gelê Kurd, 
ku di pêş kongirê de belav dikirin û 
xewna vê çendê didîtin ku Partiya 
Demokrat dê di vê kongirê de ji hev 
veqete. Diyare berê û di dema 
girtina her kongireyeke Partiyê de, 
propagendeyên han hatine belav 
kirin, lê kongireya sêzdehem jî, 
wekî kongireyên din, ev 
propagendane ji hev qetandin û 
nigeraniya dost û dilsoz û hêviya di 
dilê dijmin de kire bilqa ser avê. 
Seh bi berpirsyarî kirina yek bi yek 
ya xebatkarên demokrat, hilgirtina 
dirûşma misogerkirina mafên 
neteweyî yên gelê Kurd di 
çarçoveya îraneke Demokratîk ya 
Federal de û ev "zerfiyet"a ku di 
Partiya Demokrat de tê dîtin û ev 
hitbara ku di nava kom û civatan de 
heye û herwiha ev baweriya ku 
civatên xelkê Kurdistanê bi PDK 
îranê hene, ev Partiya gihandiye 
zurofekê ku bi keyfxweşî ve dikare 
di her guhartineke çavnihêrkirî yan 
ku nepêşhatî de, Hespê xwe zîn 
bike û siwarçakiya xwe bêtir ji vê 
çendê jî nîşan bide. 

îro cejn e û salvegera avakirina 
Partiya xweştivî ya me ye, axavtina 
xwe bi dawî tînim û rê bi birêveçûna 
programên şahiya vê hincetê didim. 

Silav ji civatên xelkê 
Kurdistanê, piştevanê herdem 
yê Partiya Demokrat 

Silav ji girtiyên azadiyê yên 
çepergirtî di benda bêdadiyê 

Silav ji malbatên serbilind 
yên şehîdan 

Serkevtî be xebata azadîxwaz 
ya gelê Kurd di Kurdistana îranê 
bi rêberiya PDK îranê, 

Hevgirtîtir, bihêztir, 

pirşiyantir û dijminşikêntir be 
PDK îranê, partiya Qazî, 
Qasimlo û Şerefkendî 

Her bijîn, cejna we pîroz, şad 
û serkevtî bin 

SIYASI 


Guhartina dirûşma stiratêjîk bi çi armancekê? 


Dirûşma bi ^nav û deng ya 
Demokrasî bo îranê û Otonomî 
bo Kurdistanê ku pitir ji 50 sal 
dirûşma stiratejîk ya Partiya 
Demokrat a Kurdistan a îranê bû û 
di dil û hundirê piraniya xelkê 
Kurdistanê de riha xwe cih kiribû û 
ew dirûşme bibû bi parek ji çand, 
dîtin û nêrînên xelkê Kurdistanê û 
di pêxema vê dirûşmê de hezaran 
xortên jêhat yên demokrat û dehan 
hezar kes ji xelkê Kurdistanê canê 
xwe fida kirin û hezaran kesan jî di 
pêxema wê de zîndanî kêşane û 
eşkenceyên rejîmê tehemul kirin, 
wisan riha xwe di nav dilê xelkê me 
de kutabû, peywendiyeke wisan 
kûr ya siyasî û atifî di nava xelkê û 
vê dirşûmê de pêk hatibû ku 
guhartina wê belkî bo hinek kesan 
pirsê biafirîne û bi awayekê bi 
beyavgirtin ji rêbaza eslî ya Partiya 
Demokrat bizanin. 

Di pêş de pêwîst e bêjîn ku 
hilgirtina wê dirûşmê di çaxê berê 
dê û hewildan bo misoger kirina 
wê, xizmeteke zaf bi pêşdeçûn û 
xurt bûna hesta neteweyî kirî ye û 
xortên Kurd di qonaxên cuda cuda 
de bi teblîxata vê dirûşmê û 
têgehandina takê Kurd ji maf û 
azadiyên wî û agahî bo civatên 
xelkê û haydana wan bo kombûn li 
devra vê dirûşmê, çepera xebatê 
dijî rejîma dijîgelî û kevneperest a 
îranê yek li pey yek germ parastî 
ye û di kom û komeleyên cîhanî de 
jî bo nasandina Kurd û pirsa rewa 
ya wan hewl hatiye dayîn û her yek 
ji wan hewil û bizavane ku doza 
Kurdî di asta navneteweyî de wekî 
pirseke rewa û adilane aniye holê û 

Dr. Qasimlo: 

"Mafê diyarî kirina 
qederê, mafê selmayî 
û bê vir û wir yê her 
gelekê ye, em jî 
alîgirên mafê diyarî 
kirina qedera xelkê 
knru^stana Iranê bi 
destê wî gelî bi xwe 
ne û di pêxemê de 
xebatê dikin" 


Têmûr Mistefayî 


niha li derveyî Kurdistanê, bo 
Kurdan zaf dostên azadîxwaz 
peyda bûn ku di pêxema 
pêşdeçûna armancan de piştevanê 
me ne. 

Diyarî kirina dirşûma Otonomiyê 
di qonaxên berê de daxwaza 
Kurdan ya dawî nebûye û qet 
Partiya me li ser vê baweriyê 
nebûye ku ev dirûşme baştirîn rêya 
çareserkirina pirsgirêka Kurd di 
îranê de ye, belkî partiyeke 
berpisyar û rastbîn di her qonaxekê 
de [i gor nirxandina rewşa hundir 
ya îranê û rewşa welêt dirûşmê 
diyarî diket. Di dema derbas bûyî 
de partiya me lewma dirûşma 
Demokrasî bo îranê û Otonomî 
bo Kurdistanê bi dirûşma 
stiratêjîk ya xwe hilbijartibû, çunkî 
li ser vê baweriyê bû ku bo vê 
qonaxê ev dirûşme jêhatî ye û her 
di wê demê de jî li ber çavê partiyê 
û rêberên wê bizir nebûye ku gelê 
Kurd wekî neteweyekê mafê diyarî 
kirina qedera xwe heye û eva jî di 
progrema xwe de cih kirî ye. Eger 
em mêzeyî edebyat û bîr û nêrînên 
rêberên partiyê di berê de bikin, bo 
me derdikeve ku Xudmuxtarî tenê 
hilbijarde û bîra Partiya me 
nebûye, belkî Otonomî dirûşma 
jîhat ya serdem bûye. Bo 
selimandina vê rastiyê jî em 
dixwazin çend nimûne ji bîr û 
nêrînên rêber û herwiha progrema 
partiyê di dêrên jêr de bêxine 
berçav: 

Dr. Qasimlo di hevpeyvînekê de 
gel Rojnameya Rahi Eranî (Rêya 
Eranî) li sala 1367'an ku di 
rojnameya KURDISTAN'ê hejmara 
145'e de çap û belav bû, dibêje: 

"Mafê diyarî kirina qederê, mafê 
selmayî û bê vir û wir yê her 
gelekê ye, em jî alîgirên mafê 
diyarî kirina qedera xelkê 
Kurdistana îranê bi destê wî gelî bi 
xwe ne û di pêxemê de xebatê 
dikin". 

Şehîd Dr. Qasimlo didomîne û 
dibêje: "Li gel hemû evane de jî 
dixwazim bibêjim ku gelê Kurd li 
warê diyarî kirina qeder û 
çarenivîsê ve cudahiyek li gel gelên 
din heye, ew jî eva ye ku Kurd di 
îraq, Turkiye, Sûriye û îranê de 
dijîn, dabeş kirineke destçêkirî bi 
ser xelkê Kurdistanê de hatiye 
sepandin, rojekê eva bihête holê, 
hevgirtina Kurdan xwe nîşan dide". 


Dr. Sadiq (Seîd) Şerefkendî di 
hevpeyvînekê de li gel Elî Kiştger li 
Reojnameya Fidayî, Cozerdana 
1371'an de dibêje: 

"Bi nêrîna me, bo her yek ji 
neteweyan di îraneke Demokratîk 
de divêt mafeke taybet bihête 
berçav girtin ku rêya çareseriya 
giştî bo Irene, ew jî sîstima 
Fidratîw e". 

Her wiha di hejmara 122 ya 
rojnameya KURDISTAN'ê, sala 
1361'an de hatiye: 

"Pirsgirêka neteweyî di îranê 
de dikare bi şiklê Fidratîwî jî bihête 
çareser kirin. Partiya Demokrat rêz 
ji xebata hêzên siyasî di wê 
pêvajoyê de digire û li ser vê 
baweriyê ye ku gelê Kurd ji îranê 
ne cuda ye û diyarî kirina mafê 
hakimbûna tevan li ser qedera xwe 
de bi merc û pîvana hewce bo 
cihgirti a demokrasiyê dizane. Di 

Dr. Sadîq Şerefkendî: 

"Bi nêrîna me, bo 
her yek ji neteweyan 

/V 

di Iraneke 

Demokratîk de divêt 
mafeke taybet bihête 
berçav girtin ku rêya 
çareseriya giştî bo 

/V 

Iranê ew jî sîstima 
Fidratîw e” 

pêvajoya geşandin û pêşketina 
demokrasiyê de, Federalîzm tê 
wateya beşdarî kirina piraniya 
xelkê di rêvebirina mafê 
hikumdariyê de ku bi xwe 
çavkaniya wî mafê ne". 

Demeke zaf berî Kongireya 
sêzdehem, wate piştî bûyera ll'ê 
Siptambrê û êrîşa hevalbendan bo 
ser Efxanistanê û ragehnadina şerê 
cîhanî yê dijî eniya terorîzmê, 
paşan êrîşa Emerîka ^ û 
Hevalbendan bo ser îraqê, 
hevdozên siyasî û stiratêjîk yên 
herêmê bi giştî mijûl in ber bi 
guhartin û reforman diçin û 
deshilata kevneperest ku di berê 
de bi sepandina dîktatoriyê dijî 
xelkê xwe ji hovtirîn çekên tevkuj 
mifah wergirt û bêrehmane xelkê 
xwe serkût dikir û di dunyayê de jî 
kesê deng nedikir, kete çepera 
şereke berfire ► 

Guhartina dirûşma Stiratêjîk bi çi armancekê? 

Doma: R. 6 


li gel cîhana pêşverû ku bê guman 
di wî şerî de eniya kevneperest û 
terorîzmê têkçûyê eslî ye û yê ku 
serdikeve, eniya cîhana pêşketî ye. 
Eger heta çend mehên berê, 
Ewropayiyan bo parastina qazanc û 
berjewendiyên xwe li hember 
Emerîka de eniyeke tund û gurr dijî 
êrîşa^ Emerîka û hevalbendan bo 
ser îraqê kiribûn, niha têgehiştine 
ku domandina wê rêbaz û rêrevê ji 
bilî zererê, qazancek bo wan nine û 
ji aliyê din jî Emerîka ku wisan 
dizanî bi tenê dikare armancên xwe 
pêşde bibet, têgehiştî ye ku bi tenê 
û bê hevkariya xelkê din, nikare bi 
hêsanî bigihîje armancên xwe, 
lewma ji hin daxwazên xwe 
paşdekêşe kirî ye. Di rastî de curek 
sazan di navbera Emerîka û 
Ewropayê de bo berevanî li gel 
diyardeya terorîzmê, pêpes kirina 
mafê mirovan û kuntrol kirina 
çekên Biyolojîkî û Etomî derketitiye 
holê ku roj bo rojê ber bi baştir 
bûnê diçe û wisan xuya dike ku 
encama vê alîkariyê di 
berjewendiyên gelên herêma 
Rojhilata Navîn û hemû dunyaya 
pêşverû de be. 

Ragehandina projeya Rojhilata 
Navîn ya Mezin ji aliyê serokê 
bihêztirîn welatê cîhanê ji aliyekê û 
jor de çûna pileya hişyariya siyasî 
ya xelkê herêmê ji aliyeke din, ku 
encama xebateke dûreçûna xelkê 
îranê dijî kevneperestiya zal bi ser 
welêt de ye, mizgîniya pêşerojeke 
ron dide me. Bo nimûne eger em 
çav ji rewşa îrana bin deshilata 
Axundî bikin û helwêstek ji vê 
zurofê û nirxandineke kurt li seri 
bikin, gelek bi hêsanî bo me xuya 
dibe ku guhertina rejîma 
kevneperest ya îranê bi bazneya 
van guhartinane de ye. Rejîma 
îranê bi piştevanî û beşdarî kirina 
çalakane ji terorên sê deheyên 
derbas bûyî û derketina cihdestên 
wê di teroran de li zaf cihan bi 
giroveyên haşahilnegir, hewl dan 
bo bidestve anîna çekên Etomî ku 
xetereke mezin bo herêmê û 
pêpeskirina berdewam ya mafê 
mirovan tejî kirina girtîgehan ji 
azadbîran, şikandina pênûsan, 
serkût kirina xelkê bizalhatî ji 
bêkarî, fisad (gendelî) û zaf 
diyardeyên ne jêhat yên dine 
civakî, berpêng xistin ser rêya 
aştiya Rojhilata Navîn (Filistîn û 
Îsrayîl) bi piştevanî kirin ji 
rêxistinên terorîstî, tûşî qeyran û 


kirîzeke wisan bûye ku îmkan nine 
jê derbas bibe û direng yan zû 
rejîma Îslamî ya îranê bi wî derdî 
diçe ku hevalbendên wê wekî (îraq 
- Taliban) çûn. 

Lêre da em dê îşareyekê bi bilind 
bûna hişyariya neteweyî û hatine 
meydana gelên din yên îranê bikin 
ku mijûlê pêkanîna partiyên siyasî û 
kom û civînên cur bi cur in bo 
bidestve anîna mafên neteweyî yên 
wan û heta tê ew hewil û tekoşîne 
berfirehtir û bi bernametir dibe. 

Kongireya Sêzdehem bi 
berhevdana wan rastiyane, behseke 
kûr û berfireh di paçvekirin di 
progrema partiyê de kir û bi 
balkêşandin li ser rewşa herêm û 
têgehiştina wê rastiyê ku 
guhertinên di îranê de tişteke 
hetmî ye, hate ser wê baweriyê ku 
dirûşma Demokrasî bo îranê û 
Otonomî bo Kurdistanê bi 
dirûşma "Misoger kirina lafên 
neteweyî yên gelê Kurd di 
çarçoveya îraneke Demokratîk 
ya Federalî de" biguhore. 

Hilgirtina dirûşma Federalîzmê 
bo zurofa niha hitbareke qahîmtir bi 
Kurdan û xebata rewa ya vî gelî 
dibexşîne û di rastiyê de bûna 
rejîmeke demokratîk ya Federalî di 
îranê de, bi balkêşandin li 
pêkhateya civaka Iranê ku ji şeş 
neteweyên cuda pêk hatî ye, pir bi 
cî ye û hatine serkara rejîmeke 
demokratîk ya Federalî ku di 
progrema partiya me de hatiye cih 
kirin, çend girentiyek bo cihgir bûna 
de mokrasiyê dide. Ji wana: 

Dabeş bûna^ deshilatê, beşdarî 
kirina gelên îranê di darêtina 
siyaseta îrana pêşîn de û eva wisan 
dike ji aliyekê çi gelek nekeve 
goşegîrî û bazine kirinê û ji aliyekî 
din rejîmeke navendî ji holê nebe 
ku bikare bo serkût û paşverû 
hêlana gelên îranê komployan 
bimeşîne. 

Bi kurtî sîstema Federalî 
sîstemeke berdil û azad e ku gelên 
îranê li ser daxwaza xwe bi hest 
pêkirin bi qazanc û berjewendiyên 
hevbeş bi hev re pêk tînin. Hemû 
gelên îranê ku bi dilê xwe ev rejîme 
pêk anîne û di birêve birinê de 
beşdar in, bo geşandin û pêşde 
çûnê, pir hewil û tekoşînê ji xwe 
nîşan didin. 


Serdana şanda Yekîtiya 
Nîştimanî ya Kurdistanê 
Ji Deftera Siyasî ya PDK Iranê 



Kongireya Sêzdehem ya PDK 
îranê, demjimêr 5'ê piştînîvroya 
roja yekşemî l'ê Xermanana 
1383'ê Rojî (22.08.2004), 
şandeke Yekîtiya Nîştimanî ya 
Kurdistanê bi serokatiya birêz Dr. 
Kemal Fuad Endamê Mekteba 
Siyasî ya YNK'ê tevî hejmarek ji 
endamên serokatiya wê partiyê 
serdana Deftera Siyasî ya PDK 
îranê kir. 

Heyeta mêwan ji aliyê şandeke 
Deftera Siyasî û rêberiya PDK 
îranê bi serokatiya birêz Mistefa 
Hicrî, Sekreterê Giştî yê Partiyê bi 
germî hate pêşwazî kirin. 

Her 2 şandan di rûniştineke 1 
seetî de pirsên girîng yên 
peywendîdar bi rewşa Iraq û 
Kurdistana îraqê xistine ber bas û 
dîtin û nêrîn hatin guhartin. 
Herwiha her 2 şandan li ser 
peywendiyên dostane û birayane 
yên Yekîtiya Nîştimanî ya 
Kurdistanê û PDK îranê tekez 
kirin. 


Li derveyî welêt alîkariyên 
malî yên xwe bo Partiya 
Demokrat ya Kurdistana 
îranê bidine wê hesaba 
bankî: 


C.C.P PARIS 68040 

M020 

FRANCE 

Fîşeya Bankiye xwe jî bo wê 
adrêsê Poste bikin: 

A.F.K.B.P. 102 75623 
PARIS CEDEX 13 
FRANCE 

Xebatên Iranê yên ji bo bidestxistina çekên etomî 



Şahê îranê di sala 1974'an de Rêxistina Enerjiya Etomî ya îranê damezirand 


Azad. Kurdî 

azad@kurdistanmedia.org 

Xebatên îranê yên ji bo 
bidestxistina çekên etomî vedigere 
bo serdemê deshilatdariya rejîma 
dîktator ya Pehlewî (Şahenşahî) a 
berê li îranê. Şahê îranê di sala 
1974'an de Rêxistina Enerjiya 
Etomî ya îranê damezirand. Di sala 
1975'an de, îranê dest bi 
bernameya lêkolînên li ser 
çekên etomî kir. Wê demê ji bo 
çêkirina reaktor (sentral) ên 
Enerjiya Etomî ya îranê welatên 
Emerîka, Firanse û Elmanya 
Federal hevkarî dikirin. Xebatên 
şirketên Elmanî bo avakirina wan 
reaktoran piranî li Buşehr û 
Darxowînê dihate meşandin. 

Piştî serkevtina gelên îranê di 
serhildana sala 1979'an de û 
hiloşandina rejîma dîktator ya 
Paşayetiyê, hikûmeta Îslamî bi 
serokatiya Xumêynî deshilata îranê 
bidestxist û bi ser qedera gelên 
îranê zal bû. Hikûmeta Xumêynî, di 
sala 1983'an de xebatên li 
Buşehrê, ji nû ve lidarxist. Elmanya 
bi sedema donn kirina şerê di 
navbera îran û îraqê de xebatên 
xwe yên ji bo avakirina reaktorên 
etomî yên Buşehrê - ku tê gotin di 
serdemê rejîma berê de karê 
damezirandina wan 75 ji sedî 
qediyabû - sekinand. Hevkariya 
etomî ya îranê piştre li gel dewleta 
Arjantînê da dest pê kirin. Tê gotin 
ku di sala 1987'an de, Arjantînê 
uranyûma dewlemendkirî firote 
îranê. 

Lê, di van deh salên derbas bûyî 
de xebatên etomî yên îranê piranî 
bi dewleta Rûsiyayê re meşiyane. 
Rûsiya niha hevalbendê sereke yê 
îranê bo çêkirin û bidestxistina 
bombên etomî ye. 

Doza bidastxistina çekên 

etomî yên îranê ketiye rojeva 
siyasî ya cîhanê 

Siyasetên têkderane û terorîstî 
yên hikûmeta Îslamî ya îranê, 
aqibet tirs, şik û guman bo zaf ji 
dewletên cîhanê û bi taybetî 

welatên Ewropayê re anî holê ku 
tevlî helwêsta Emerîka bibin. 
Hetanî berî Februarya 2003'ê 

îranê, Rêxistina Enerjiya Etomî ya 
Navneteweyî ji hebûna reaktorên di 
bin avahiyên Netenzê ji bo 

bidestxistin û dewlemendkirina 


uranyûmê agehdar nekiribû. 
Emerîka jî bi salan bû hewil dida ku 
civaka navneteweyî ji xebatên 
îranê yên xef û nepenî ji bo 
bidestxistina çekên etomî hişya 
biket. 

Doz demekê xurt bû ku sê 
welatên bihêz yên Ewropa (Firanse, 
Elamniya û îngilistanê) di çenö 
daxuyaniyan de dijî xebatên îranê 
ji bo bidestxistina bombên etomî 
helwêst girtin. Di encanrrê de 
hikûmeta paşverû ya Îslamî a îranê 
neçar kirin ku di Oktobra 2003'an 
de pertokola dijî bikaranîn û 
pêşxistina çekên etomî îmza biket. 

Serokên^ dîndar yên hikûmeta 
Îslamî ya îranê piştî îmza kirina 
pertokolê, wisan zanîn ku 
pirsgirêka wan bi Rêxistina Enerjiya 
Etomî bi dawî bû! Lewma piştî çend 
roj ji îmza kirina pertokolê wan da 
xuya kirin ku ew biryar demî bûye 
û îran dê xebatên xwe yên 
dewlemendkirina ^ uranyûmê 
bidomîne. Dewleta îranê îdia dike 
ku dewlemendkirina uranyûm û 
çekên din yên etomî - û heta 
kîmyayî jî - aştîxwazane ne. Di 
halekê de^ ku armanc û kiryarên 
hikûmeta Îslamî ya îranê berevajî 
wê îdiayê didin selimandin. 

Doza Etomî ya îranê mijara 
bingehîn ya civîna meha 
Septemberê ya Rêxistian 
Enerjiya Etomî dibe 

Di wan çend civînên mehên çûyî 
yên Rêxistina Enerjiya Etomî de 
îran bi hevkarî nekirin û pêşî girtin 
ji serdana lêgerên Rêxistina 


Enerjiya Etomî hate mehkûm kirin. 
Herwiha hikûmeta Îslamî ya îranê 
bi pêpes kirina naverok û birgehên 
îmza kirî yên pertokolê hate sûçdar 
kirin. Di civîna salane ya Rêxistinê 
de qirar e biryara eslî li ser doza 
etomî ya îranê bihête dayîn. Hêjayî 
gotinê ye ku eger doza etomî ya 
Iranê di rapora vê rêxistinê de 
nehê pejirandin, dê doz ji Konseya 
Ewlekariyê ya Rêxistina Neteweyên 
Yekbûyî re bihête şandin. 

Di vî halî de renge hikûmeta 
Îslamî bi baykot û hisara abûrî û 
hwd ... re rû bi rû bibe. Elmaniya, 
Firanse û îngilistan sê dewletên 
pêşniyarkar yên bjryarnama dijî 
hikûmeta Îslamî ya îranê qasî 50 ji 
sedî ya hinartjn (sadirat)a Yekîtiya 
Ewropayê bo îranê pêk tînin. Rastî 
û sedem û biryar wiha xuya dikin 
ku ev sê welat xebatên etomî 
girîngtir ji ticareta xwe bi îranê re 
dihesibînin. Lewma ji çaxekê berî 
niha ve ye J<u mijara xebatên 
etomî yên îranê careke din bi 
qasekî kûr û berfireh bala medya û 
komeleyên siyasî yên navneteweyî 
bo aliyê xwe rakêşa ye. 

Reaktora Buşehrê 2 salên 
din dê dest bi xebatên xwe 
bike! 

Rojnameya Sandî Taymz çapa 
Birîtanya, li gor gotina Can Boltin, 
Cihgirê Wezîrê Karê Derve yê 
Emerîka di kar û barê zêrevanî 
kirina çekên tevkuj de dibêje: "Di 
dan û standinên navbera 3 welatên 
Ewropayê bi nûnerên îranê re, wan 
gotibû ku eger Tehran bixwaze û 
îrade biket, dikare di çend mehên 

Xebatên Iranê yên ji bo bidestxistina çekên 
etomî 


Doma: R. 8 

pêş de bi qasekî pêwîst uranyûm 
û mewadên din bo çêkirina 
bombên etomî çêbike û ji bo 
gihîştin bi wê armancê îranê tenê 
3 sal navber heye. (1) 

Herwiha Esedulah Seborî, 
Cihgirê Reaktorên Rêxistina 
Enerjiya Etomî ya îranê di roja 
şemiyê 21.08.2004'an de di 
daxuyaniyeke çapemeniyê bi 
nûçegihanan re got: "2 salên din 
reaktorên Buşehrê dê xebatên 
xwe dest pê bikin". (2) Gotina 
navbirî wê dide xuya kirin ku 
heta sala 2006 ya Zayînî xebatên 
wê reaktorê dest pê dibin. 



Wî herwiha anî ziman ku divêt 
em qasê bikarbirina budce (pere)ya 
800 mîlyon Dolarî ya di navbera îran 
û Rûsiyayê hetanî 1 mîlyar Dolarî 
zêde bikin. 

Raya giştî ya navneteweyî 


Derhênera Kurd, Eyşê Polat Xelata Zîv ya 
Festîvala Fîlman ya Lokarnoyê wergirt 




Di encama 
57'mîn Festîvala Fîlml 
Lokarno, derhênera Kurd 
Polat xelata Zîv ya V6 
wergirt. 

Derhênera Kurd ev xelat bo 
Fîlma xwe "En Garde" wergirt. 
Çîroka Fîlmê behsa dostîniya 
keça Kurd ya penaber, Bêrîvan 
û keça Elmanî, Elîsê di xaniyekî 
perwerdekirinê yê Katolîkan de 
dike. 



"En Garde" Fîlma wê ya şeşem 
e. Ji bilî Fîlma "Auslandstournee" 
(1999), hemû fîlmên wê kurt in. 

Hêjayî gotinê ye ku Fîlma "En 
Garde" ji aliyê Kanala televizyonê 
ya Elmanî (ZDF) û çêkirina Fîlmên 
navdar X- Filme ve hatiye çêkirin. 

Festîvala Lokarno ya Fîlman yek 
ji giringtirîn Festîvalên Fîlman yên li 
Ewropayê ye. 


Eyşê Polat di sala 1970'î de 
li bajarê Meletî li Kurdistana 
Turkiyê ji dayik bûye. li temenê 
8 saliya xwe, yanî di sala 
1978'an de, ew li gel Malbata 
xwe koçberî Elmaniya bû. 


Jêder: Malpera Amude.com 


nabe bêdeng û bêhelwêst 
bimîne 

Raya Giştî ya navneteweyî li 
hember wan siyaset û armancên 
qirêj û mirar yên Komara Îslamî ya 
îranê bo bidestxistin û çêkirina 
çekên etomî û tevkuj ji bo kiryarên 
terorîstî, têkderane û gef kirin li ser 
ewlekarî û tenahiya welatên cîhanê 
nabe bêdeng û bêhelwêst bimînin. 
Bê şik rejîmek wiha serkêş û 
dîktator bi van rikeberiyên xwe li 
gel Rêxistina Enerjiya Etomî, divêt 
tevî Rêxistina Neteweyên Yekbûyî 
û li gor yasa û qanûnên 
navneteweyî rû bi rû bibe. 

(1) , Radiyo Ferda, roia şemi', 
21.08.2004 

(2) , Rojnameya Hemşehrî, 
çapa Tehranê, 22.08.2004 


Bo xwendina weşan û 
belavokêL PDK îranê û 
wergirtina zanyariyan 

derheo Partiyê, mêzeyî wan 
a esane li ser înternêtê 
bikin: 


www.kurdistanmedia.com 


http://www.pdk-iran.org 


E- mail: 

info@kurdistanmedia.com 

pdkiran@club-internet.fr 

// ^ 

Bernameyên Radyo 

Dengê Kurdistana îranê 
li ser înternêtê guhdarî 
bikin: 

www.rdki.com 


Email: 

rdk_iran@yahoo.com 

daneshjooyekurd@yahoo.com 

Demokrasî, biha û piratîka wê 

Beşa 7 


Hizra piraniya dengan 

Me di gotara berê de basa 
şeriyeta demokrasiyê li mêzegeha 
teoriya Buchanan û Tullock kir. Di 
wê beşê de em dê ser hizra 
piraniya dengan rawestin: 

Douglas Rae (1969) teoriya 
pêkhatinê li ser bingeha biheq 
zanîna mafê biryardanê bi piraniya 
dengan xiste rojevê. Rae bona 
teoriya xwe distûreke bingehîn ya 
xeyalî saz dike û têde senaryoyên 
cur bi cur yên hilbijartinê pêşdîtin 
dike. Li gor dîtina Rae dema 
hilbijartinê mirov dibin taqeyek 
siyasî (political individualist) li gor 
wê hizrê mirov dema hilbijartinê 
deng bi wan ramana yan 
çareseriyan didet yên ku bi hizr û 
bihayên wî nêzîktir bin. Mirov 
dixwaze bi vî awayî nirx û bihayên 
xwe bi awayekî bilind bikin beşek ji 
biryarên siyasî. Taqeyiya siyasî bi 
wateya wê yekê nayê ku kitekes 
tenê dîv berjewendiyên xwe digere. 
Li aliyeke din ve, hizra piraniya 
dengan sinûrê mafê diyarî kirina 
çarenivîsa xwe berfirehtir diket. 

Li gor bawera Rae di 
helbijartinan de du rê hene. Bi vî 
awayî taqekes mafê wê yekê heye 
ku yan beşdarê biryardanê be yan 
beşdarê biryardanê nebe. Li gor wî 
ev kesên yasayên biryardanê 
pesend dikin li ser naveroka 
biryaran çi nizanin. Ji bilî wê yekê 
biha û nirxên her kesekê bi 
awayeke serbixwe pêk hatiye ku bi 
zehmet ji aliyê kesên din ve bê 
guhorîn ji bo dijayetî yan piştgirî ji 
pêşniyarekê. Bi mînaka ku Rae 
aniye hegera radeya dijayetî û 
piştgiriyê li biryarekê 0,5 e, bi 
watayeke din 50 %. 

Di biryardanên kolektîv de 

mirov dikaribe 4 encaman wergire: 

A. Taqekes piştgiriyê li 

pêşniyarekê dike, lê peşniyara han 

nayê qebûl kirin. 

B. Taqekes dijberiya pêşniyarê 
dike, lê pêşniyara han dibe biryar. 

C. Taqekes piştgiriyê li 

pêşniyarê dike, û pêşniyar dibe 
biryar. 

D. Taqekes dijiberiya pêşniyarê 
dike û pêşniyar nayê qebûl kirin. 

Ew kesên yasayên biryardanê 
dadirêjin, dixebitin haletên A û B bi 


Kurmanc Hakkî 

hejar@yahoo.com 

radeyek herî kêm bigehînin. Bi 
watayeke din, hewla wana ewa ye 
ku rêya zû zû dubare bûna wan 
biryaran bihê girtin ku taqekesek 
hertim yan piranî bikeve rewşa A û 
B de. 

Bi dîtina Rae rewşa A û B di 
radeya herî kêm ya xwe de ye 
dema biryar bi piraniya dengan bê 
dayîn. Li ber vê jî hilbijartina mafê 
biryardanê bi dengê zoranî wê rêyê 
bo mirov xweş dike ku di 
biryardanê de çalak bît û wîsta xwe 
cî bi cî biket. 

Lê di hizra Rae de du kêmasî 
hene ku ji "ferzên" wî serekanî yê 
digirin: Yekem Rae girêdayî bûna 
mirov bi girûp û firaksiyonan di 
pêşdîtinên xwe de nabîne. Yanî bi 
hizra Rae mirov taqeyeke serbixwe 
ye ku biha û nirxên wî bi awayeke 
serbixwe tên pêk anîn. Di rastî de 
di nav civakê de, taqekes li ser hêz 
û girûp û desteyên ramyarî, civakî 
û aborî yên cur bi cur hatine dabeş 
kirin. Bi watayeke din taqekesan bi 
xwe di nav civakê de firaksiyonên 
xwe hilbijartine, yên ku 
berjewendiyên dijî hev jî dikaribin 
hebin. Li dema hilbijartina distûra 
bingehîn, eger taqekes bizane ser 
bi piranî yan kêmaniyê ye, belkî 
ewa bibe sebeba aloziyan. Bi hizra 
Rae girêdayî bûn bi girûp û 
desteyan dibe sebebê têkdana 
hizra biryar li ser bingeha piraniya 
dengan. 

Ya duhem: Rexneya ku li Rae tê 
girtin haletên taqekesan di rewşa A 
û B de ye. Belkî mirov hebe ku 
Rewşa A li rewşa B baştir bizanibe. 
Ji ber ku kesên konservatîv belkî 
bixwazin baştir biryarê li ser ew 
tiştên ku ev naxwazin neyê dan 
daku guhertinên dijî hizra wana saz 
nebin. Bi berfireh kirina rewşên A 
ya B dikarin mînaka Rae û 
qursayiya wan rewşan bi awayekê 
bigurin ku dema biryardanê li ser 
bingeha zoraniya dengan, bo 
konservatîvên ku dijî dengdanê ne 
jî biryarên han berfireh (inclusive) 
bihên dîtin. 

Cudahiya teoriya Rae li gel 
teoriya Buchanan û Tullock ewa ye 
ku di şêweya biryardana li gor 
teoriya Rae de, piranî dê bikaribe 
bi biryara xwe mafê taqekes pêpes 
bike. Lê teoriya Buchanan u hevalê 
wî mafê taqekes diparêze ji bona 


SIYASÎ 

xwe parastin ji xercên derekî yên 
zor bo civakê. 

Teoriya Rae di rastî de hevhêla 
alîgirên biryara gelerî yan 
birêvebirin ji rêya nûnerên hilbijartî 
de ye. Biryarên ku tên dan divêt 
hetanî bê kirin di hêla hilbijardeya 
gel de be. Rêyên din jî hene ji bona 
berevanî kirin ji hizra biryara bi 
piraniya dengan. Yek ji wana eva 
ku biryara bi piraniya deng, 
biryareke adilanetir e. Biryara bi 
dengê piranî nîşana zêdekirina 
hegera biryrara havbeş ji bo 
berjewendiyên giştî ye. 

Li gor ew basên li serê hatin 
kirin em dikaribin bigehin vê 
encamê ku dema biryardanê 
pêşniyar yan tên qebûl kirin yan 
tên red (be al) kirin û pirsgirêkên 
hilbijartinên cur bi cur wekî 
taqeyên serbixwe bi hev re girêdayî 
ninin. Eger em wan ferzane ji bîr 
bikin dê li gel gelek giriftên civakî 
rû bi rû bibin. Li ser wan giriftane 
di hejmara tê de dê bihête bas 
kirin. 


Serdana şanda Yekîtiya 
Şorişvanên Gelê Kurdistanê 
Ji Deftera Siyasî ya PDK îranê 



Demijimêr 4'ê êvariya roja 
yekşemî l'ê Xermanana 1383'ê 
Rojî (22.08.2004), şandeke 
Yekîtiya Şorişvanên Gelê 
Kurdistanê bi serokatiya birêz 
Husên Yezdanpenah û hejmarek ji 
endamên rêberiya wê Yekîtiyê 
serdana Deftera Siyasî ya PDK 
îranê kir û ji aliyê şandeke bilind 
ya Deftera Siyasî ya PDK îranê bi 
serokatyiya Sekreterê Giştî, birêz 
Mistefa Hicrî hate pêşwazî kirin. 

Piştî bixêrhatin kirina şanda 
mêvanji aliyê Sekreterê Giştî yê 
PDK îranê, Sekreterê Yekîtiya 
Şorişvanên Gelê Kurdistanê bi 
navê şanda xwe pîrozbahiya dawî 
hatina serkevtinaneya Kongireya 
sêzdem ya PDK îranê kir. Pi^tre 
komek pirsên peywendîdar bi îran 
û Kurdistanê ketine ber bas û dîtin 
û nêrîn hatin guhartin. 

Ev hêvî û xweziyên ku di peymana Sêvirê de çilû 
dabûn, çawan hatine gor bi gor kirin 

Dara Natiq 


Piştî şerê cîhanî yê yêkem, ji 
aliyê welatên serkevtî di wî şerî 
de, bi merema biryardan li ser 
rewş û zirûfa pêşeroja cîhanê, 
kongira aştî a Parîsê di sala 
1920'an de hate lidarxistin. 
Avakirina civaka gelan, peymana 
Vêrsay, peymana San Cirman û 
peymana Sêverê ji girîngtirîn 
encamên wê kongirê bûn. Bas 
kirin derheq mafê Kurd û 
Ermeniyan, di serdemê 
lidarxistina kongira aştî a Parîsê 
de, û piropagende yên dewletên 
hevalbend derheq mafê qeder û 
çarenivîsa gelan û rizgar bûna 
wan netewên ku di bin zilm û 
sitema Impiratoriya Osmanî de 
bûn, her wisan belavbûna çarde 
madên Wîlson serok Komarê wê 
demê yê Emrîkayê, ku li gor wan 
madane mafê berheq yê gelê 
Kurd jî dihate misoger kirin, tevî 
xebat û tekoşîna şanda Kurd bo 
peywendî girtin li gel Ermeniyan û 
hevkarî kirina wan bo pêşkêş 
kirina prosêseke hevgirtî, serbarê 
nerazî bûna Turkan ji aliyekê û... 
hemû evane dewletên hevalbend 
bi taybet Îngilîs û Firanse, neçar 
kirin ku di peymana Sêvirê de bi 
dest nîşan kirina madên 62, 63 û 
64, Kurdistaneke serbixwe bo 
gelê Kurd pesend bikin. 

Lê di rastî de merema jastîn 
ya welatên mezin bi taybetî Îngilîs 
û Firanse ji mor kirina wê 
peymanê cuda ji parvekirina 
Impiratoriya Osmanî û ava kirina 
dewletên biçûk ku girêdayî wan 
bin, ewa bû ku pêşiya belav bûna 
bandora şoreşa mezin a sosyalîstî 
ya Soviyetê bigirin. Ji aliyek din 
Brîtaniyayê dixwest Wilayeta 
Mûsilê jî ji Turkiyê cuda biket û 
bêxe bin deshilata xwe bi taybetî 
ku petrol li wir hatibû peyda kirin. 
Her wekî di benda 64'ê de tê xuya 
kirin, peymana Sêvr (derheq bi 
Kurdan) tenê taktîka demî ya 
hevalbendan bû, ne parek ji 
stiratejiya hevalbendan, lê 
serbarê vê rastiyê jî hekî Kurd 
hevgirtî bana û karîban mifahê ji 
wê derfetê wergirin, bê guman 
dewlata Kurdî dibû bi emrekî 
waqi. 

Dewletên mezin piştî wan 
guhartinên ku piştî dawî hatina 
şerê yekem yê cîhanî di 
helwêstên wan de pêk hatin êdî 
gehiştibûne vê encamê ku çaxê bi 


kêm girtina kurdan û haşa kirin ji 
mafê wan yê neteweyî nemaye. 
Welatên mezin hatibûne ser vê 
baweriyê ku hetanî pirsgirêka Kurd 
nehête çareserkirin, janesera vê 
pirisgirêkê nahêle ku ew li ser sifirka 
welatên taze destçêkirî yên herêma 
Rojhilata Navîn naneke bi rihetî 
bixwen. Ji aliyek din ve dewletên 
mezin bi sebeba vê ku di Kurdistanê 
da madên cur bi cur yên xaw û bi 
taybet petrol hebû, timaha 
kurdistanê dikirin û dizanîn ku 
Kurdistan dikare di warên aborî de 
xizmeteke zaf bi wan biket. Ewa jî 
pîvan û pirseke sereke bû ji pirojeya 
stiratêjîkî û helwêsta siyasî ya wan bi 
taybetî bo Birîtaniyayê ku di 
helwêstên xwe yên siyasî de her tim 
pirsa aborî berçav digirtin û bi vî terzî 
dikarî nifûz û deshilata xwe di 
herêma Rojhilata Navîn de xwedî hêz 
û cihgîr biket. 

îtiraf kirin bi mafên siyasî yên 
Kurdan di çarçoveya Kurdistaneke 
serbixwe de, destkevteke pir mezin û 
bihagiran bû ku di astê cîhanî de dibû 
nesîbê Kurdan. Çunkî hetanî wê 
demê jî çi berpirseke fermî yê 
navnetewî hebûna Kurdan 
nediselimand. Çi dewletek nebû ku 
xwe bi dostê gelê Kurd bizane û 
piştgîriyê lê biket û li ser heqê wan 
tekezê biket. Kurd her wisa bê 
piştevan û bi tenê mabû, bi gotineke 
din her ew dewletane bûn ku di 
bizava rizgarîxwazî ya neteweyî a 
Kurc n di sedsala nozdan û destpêka 
sedsala bîstan de, ne tenê ew 
dixapandin, belkî ji bo tepeser kirina 
Kurdan bi hevara dewleta Osmanî û 
îranê ve diçûn û arîkariya leşkerî û 
polîsî bi wan dewletane dikirin. 

Bi berçav girtina wan rastiyan, 
peymana Sêvir bi yek ji bûyerên herî 
giring di dîroka gelê Kurd de tê 
hesibandin. Di madên 62, 63 û 64 
yên pişka sêhem ya vê peymanê de 
bo Kurdan destkevtên gelek binirx 
hatibûne berçav girtin, dewletên 
mezin piştî şerê cîhanî yê yekem eva 
cara yekemîn bû ku di belgeyeke 
pejirandî da bi terzeke fermî 
Kurdistaneke serbixwe qebûl dikirin. 
Ev peymana di heyva Ota 1920'an de 
ji aliyê Birîtaniyaya mezin û Firanse, 
Yûnan, îtaliya, Romanî, Yoguslawî, 
Çikûslawakî, Lehistan, Biljîk, Japon, 
Hicaz, Ermenistan û Soltanê Turk ve 
hatibû mor kirin, di vê kongrê da 
desteyeke nûnerên Kurd jî bi 
serokatiya Şerîf Paşa pişikdar bûn. 


Bi vî awayî Kurd ketibûne ser 
xenîmeteke siyasî, hewce bû ku 
Kurd wê xenîmeta siyasî bi dil û can 
biparêzin û dema xwe bi heder 
nedin da ku ser kevin, madên vê 
peymanê şirove bikin û xalên bihêz 
û lawaz yên vê peymanê bêxne ber 
bas û bihaya xwe pê bihête dan. 
Wezîfeya Kurdên bin deshilata 
Osmanî bi taybetî ewa bû ku bo 
çareseriya pirsgirêka Kurd peymana 
Sêvr bi mijara bingehîn danîban û di 
bin ronahiya vê peymanê de 
rêbazên rizgariya yêkcarî ya 
neteweya Kurd ber nedaban û bo 
gehîştina bi rizgariyê gav 
hilgirtiban. Lê mixabin Kurd êrî 
karê siyasî yê sîstimatîk neb n, 
pişka herî zaf ya rewşenbîran çi 
meşeke siyasî ji xwe nîşan nedan û 
xwe mandî nekirin, hunera wan ewa 
bû ku çavnihêrê destê kerema 
Îngilîs bûn ku bi xêra xwe 
Kurdistaneke serbixwe ji wan re ava 
bikin. Xemsariya Kurdan ji girîngî 
nedan bi sergirtina madên peymana 
Sêvrê di dema xwe de, û helwêsta 
dewletên hevalbend li hember 
Kurdan û bûyerên piştî Sêverê, 
pêşbirkêya dewletan û ji aliyekî din 
ve roj bo roj bihêztir bûna 
Kemaliyan, ji sedemên sereke yên 
sernegirtina peymana Sêvr bûn. 

Dr. Qasimlo di pirtûka xwe ya 
navdar (Kurdistan û Kurd) de basa 
vê çendê diket ku: "Peymana Sêvr 
peymaneke şil û lawaz bû, her di 
destpêkê de kêmasî yên vê 
peymanê xuya bûn, lê di rastî da 
sedema bingehîn ya sernegirtina vê 
peymanê dikeve stûyê Kurdan ku bi 
hegera dubendiyên navxweyî û 
giringî nedan bi cih anîna qonaxên 
Sêverê di dema xwe de, derfetekî 
baş û jêhat bo Turkên Kemalî re 
çêkirin ku herçend wan ev peymana 
mor nekiribûn û naveroka vê jî 
nepejirandibûn, lê hekî Kurd bi qewl 
û sozên hikûmeta Birîtaniyayê 
nehatibana xapandin û dubendiya 
navbera refên wan de nebiba 
hegera paremayiya vê peymanê, 
Kemaliyan jî, bi hêsanî nedikarîn 
ewa ku merema wan bû cî bi cî 
bikin, û ji wê guhartina ku ser 
helwêsta dewletên hevalbendan de 
hatibû, mifahê wergirin û ev yeka 
bû hegera ji dest çûna vê keys û 
derfeta dîrokî ji bo Kurdan. 

Jêder: 

1. Kurdistan û Kurd, Dr. 
Ebdulrehman Qasimlo 

2. Kurdistan û stratêjiya 
navdewletî, Husên Medenî 

3. Kurd û Bakura Kurdistanê û... 
Resûl Hawar 

Têkderiyên Komara Îslamî ya îranê 


Nîvîsîn bi Farsî: Dîleman 
W: Dara Enzelî 

Rejîma^ "Axundî" ya Komara 
Îslamî a îranê xwediyê sîstemeke 
hikûmetî bi îdolojiyeke Îslamî ye, 
ku seba armanc û helwêstên 
îdolojîk yên xwe hazir e dest bo her 
karekî xirab û ne mirovane bibe, bi 
awayekê ku îran niha bi mezintirîn 
hinartiyê terorîzmê di cîhanê de tê 
zanîn. 

Serkût û terorên nemirovane 
yên bêhejmar ku vê rejîmê encam 
dane û dide, bi taybetî kuştinên 
rêzokî, qirkirina tund ya tevgerên 
gelî û bizavên xwendekarî, îşkence 
û îdama girtiyên siyasî û her wisan 
nebûna azadiyên kesî, civakî û 
nebûna azadiyên bîr û ramanan û 
gelek nimûneyên bêhejmar yên din 
ku derfeta bas kirina wan lêre da 
nine. Bo hemû kesekê rohn û 
eşkere ye û tê xuya kirin ku ne 
tenê ev rejîme kêmtirîn rêz û 
hurmetekê bo azadî û mafê 


mirovan berçav nagire, belkî 
rejîmek e ku mafê mirovan bin pê 
dike û bi tundî dijî azadiyan sekinî 
ye. 

Demekê berî ;ha belavokeke 
xwendekaran bi navê "Xîziş" ser bi 
Civata Xwendekarên "HizbulaJV' ya 
zanîngeha "Ilm û Senet" ya îranê, 
tevî berpirsyareke girûpa terorîstî 
ya Hizbulaha Lubnanê hevpeyvînek 
pêk anîbû. Ew berpirse bi regez 
Îranî bûye û di vê hevpeyvîna xwe 
de şirove kiribû ku çawan piştî azad 
bûna bajarê Xuremşehrê (di dema 
şerê îran û îraqê de) tevî girûpek ji 
alîgirên muxlis (xizmetkar) yên 


Sipahê çûbûne Lubnanê û li wir di 
paygeha "Milebek" ya hilketî di 
Baûşra Lubnanê de dest bi fêr 
kirina zandorên leşkerî û bawerî 
yên "Tulab" (kesên olî) û ciwanên 
olî yên wir dikirin û bingehên vê 
girûpê li ser armanc û baweriyên 
Xumêynî ava dikirin. 

Lêbelê eva yekern^ girûpa 
terorîstî nine ku Komara Îslamî ya 
îranê avakerê wê bû ye, bo hemû 
kesekê rohn û aşkere ye ku ev 
rejîme di organîze kirina tewahiya 
torên terorîstî yên tundrê û Îslamî 
de bi awayekî rasterast yan 
narasterast dest hebûye û her 
wisan niha jî di warên hînkirin, 
leşkerî, malî û çekan de 
piştevaniyê ji tev van girûpane 
diket. Lê girîngtir ji piştevanî kirina 
Komara Îslamî ji torên terorîstî, 
hinartina terorîzmê bi cihên cur bi 
cur yên cîhanê ye. Vê gavê hemû 


tayên "Moqawimeti Besîc" (hêza 
leşkerî ya berxwedaniyê) û saziya 
Civata Xwendekaran ya Hizbulahê, 
ji kesên hazir bo encamdana 
"emelyatên şehadettelebane" li 
Filistînê û teqînên xwekujî dijî 
hêzên Amerîka û îngilistanê di 
îraqê de û heta di Efxansitanê de jî 
navnivîsiyê dikin û îmkanat û 
puanên zaf bo wan kesane berçav 
digirin û eger bihêne kuştin jî, 
pareyeke zaf, serbarê wan îmkanat 
û îmtiyazên berê bi malbatên wan 
tê dayîn. Ev kesane ji aliyê hêzên 
îtilalat û Sipaha Pasdaran ve bi 
terzekî tewaw şehreza û elimandî 


perwerdehiya hewce dibînin û bo 
welatên îraq, Efxanistan, Filistîn û 
cihên din yên cîhanê tên şandin. 

Her wisan îran bi hay dana 
girûpên Filistînî, alozî û maytêkirin 
di kar û barên hundirîn yên îraq û 
Efxanistan û hwd ... de, kosp û 
astengeke bingehîn li ser rêya aştî 
û tenahiyê di Rojhilata Navîn de 
pêk tîne. Lê bername û cehda 
berfireh ya îranê bo bûn bi hêzeke 
mezin ya leşkerî û "teslîhatî" 
(etomî) di cîhanê de, cihê tirs û 
nigeraniyê ye bo hemû cîhanê, bi 
taybet Îsrayîl û Amerîka û 
Ewropayê. 

Sîstema pêşketî ya moşekî a 
nihaye îranê, cehd û têkoşîna 
berfireh ya îranê bo bi destveanîn 
û çêkirina çekên nawokî, tirseke 
biçûk ji aliyê Melayên tundrê yên 
Komara Îslamî ve nine û ne pirsek 
e ku welatên Ewropayê sexmeratî 
wê dest^ bi puan wergirtin û bac 
girtin ji îranê biket, divêt Rojava bi 
terzekî micid tevî vê pirsê 
tevbigere. Ji ber ku bidest xistina 
şekên tevkuj ji aliyê Komara 
Islamî, El- Qaidê û Hizbulahê 
bûyereke mezin ya mirovî diafirîne. 

Bê guman hemû evane tenê 
kêmek ji têkderî û kiryajên tirsnak 
yên Komara Îslamî ya îranê ne û 
ez nizanim çawan û bi çi peyvekê 
qasê têkderî û kiryarên xirab yên 
Komara Îslamî di dever û cîhanê de 
bas bikim. Bi her hal bo me ku em 
di hundirê îranê de dijîn, rewş û 
kawdana xirab ya hundir, yanî zilm 
û stema berfireh derheq neteweyên 
bin deshilata Melayan bi tayebtî 
neteweya Kurd, serkût û 
perçiqandin, nebûna azadiyên kesî 
û civakî, nebûna azadiya 
derikandina bîr û ramanan, 
fetisandina tund ya dengê neyar û 
dijberan, rewşa xirab ya jiyan û 
rabihartina xelkê bi hegera vê 
çendê ku hemû navend û şirketên 
mezin yên aboriya îranê di destê 
rêxistinên îtilaat û Sipah û hwd ... 
de ne û eger kesek bixwaze kareke 
baş (yan her karekî dewletî) peyda 
biket, divêt bawerî bi Wilayeta 
Mutleqe ya Feqîh hebe, Hizbulahî û 
hwd ... be. Her wisan hezar û yek 
pirs û pirsgirêkên din, ku ya ji 
hemuyan girîngtir terorîzm e. 

hemû ev pirsgirêkên han û yên 
din tenê bi hiloşandin û ji holê 
rakirina rejînna Axundî ya Komara 
Îslarmî a îranê di bingeha ne 
demokratîk ya wê û cihgir kirina 
azadî û demokrasî û sîstimeke 
Federalî di îranê de, têne çareser 
kirin. 



Yek ji kiryarên têkderane yên rejîma Îslamî ya îranê piştevanî 
kirin ji grûpên Îslamî yên terorîst e. 

Civaka Kurdî, xebat û ceribandina 
siyasetên serkûtker 

* Rpkp<; 


Piştî serkevtina şoreşa gelên îranê 
di sala 1357'ê Rojî (1979) û bi dest ve 
girtina deshilatê ji aliyê Melayan bo 
xelkê di destpêkê de cihê şik û 
heyrîmanê nebû, çunkî ewan xwe bi 
rêveberên destûra Şerîeta Îslamî 
dizanîn û gelek soz bi xelkê re dan. 
Lewma gel jî bi dîtin û nêrînên xwe yên 
olî li naveroka wan guman nekirin. Lê ji 
bo gelê Kurd, rejîm di destpêkê de 
stiratêjiya rast ya xwe bi xelkê 
Kurdistanê re da eyan kirin. 

Gelê Kurd daxwazkarê bidestxistina 
îradeya xwe di rêvebirina kar û barên 
welêt û nemaze Kurdistanê de bû. Her 
wisan daxwaziya beramberî, wekhevî û 
dadperweriyê di hemû warên aborî, 
civakî, çandî û siyasî de bû ye. Ji aliyê 
din pawanxwazan berevajî nêrînên 
Kurdan, wekî hevwelatiyeke derece 2 û 
3 li Kurdan dinihêrîn û tu car wîst û 
xwestekên wî gelê belengaz û mafxwarî 
berçav negirtine. Di encamê de eva bû 
hegera xurt bûna seha berxwedaniya 
gelê Kurd li hemberî vê rejîmê, rejîma 
Melayan ku dijî azadiya gelê Kurd bû bi 
şêwazên cur bi cur tevî xelkê 
Kurdistanê berengar bûye, ku lêre de 
çend siyaset û kiryarên nehezan dê 
bikevne ber bas û nirxandinê. Lêbelê di 
pêş de ev pirsene derdikevine holê: 
Gelê Kurd ku daxwazkarê azadî û 
demokrasiyê ye, gelo ev xwasteka tevî 
yasa û baweriyên Îsalmî û xelksalariyê 
yan bi sîstema demokratîk re çi 
dijberiyek heye? Çima ji bo gelê Kurd 
jiyaneke neteweyî û berdil tunebe? 

Fitwaya Cehada Xumêynî 

Di yekem mehên deshilatdariya 
rejîmê û piştî agehdarbûna rejîmê ji 
ruhiyatên gelê Kurd ku tevî siyasetên 
rejîmê wekî av û agir dijî hev bûn, 
Deshilatbidestan û nemaze şexsê 
Xumêynî neçar bi vê yekê bû ku hukmê 
cehadê bide. Hegera wê fitwayê çi bû? 
Serokên olî anku "Muctehid" baş ji bîr û 
bawerên xelkê "muqelid" (peyrewker) 
agehdar bûn. Derdeq bi vê ramana xwe 
wan hizir dikir ku şerê tevî gelê Kurd 
şerê dijî kufrê ye. Ew serdemê 
hikûmeta dînî li îranê bû, hesta olî li 
nav refên xelkê li ser eql û mentiqê de 
zal bû ji aliyeke din ve peyrew kirin ji 
emrê zanayê olî (moctehid) hewce 
dizanîn. Bi rastî jî wê pîlanê cihê xwe 
girt û hinek lawên savîlke bi rêberiya 
hinek din êrîş kirine ser Kurdistanê û 
'Star û wêraniyek zaf kirin ku ev 
kuştar û weraniya li Bakurê kurdistanê 
heta Başûr Sinê, Qarne û Qelatan, 
Pawe û hwd ... birêveçû. 

Pêkanîna siyaseta birakujiyê li 
Kurdistanê 

Terzê guherîna milkiyeta erdî ( 
îslahata Erzî) di salên 41 û 42'an de 
bibû sebeba nerazî bûna zor ji 


xwedîmilk û derebegan. Hinek ji xelkên 
gundan yanî reyet bibûn bi xwedî erd û 
jiyana van jî ber bi xweşî û rihetiyê 
diçû. Wê çendê rewşek afirand ku 
deshilatdariya Erbab û Began kete tirsê. 
Ewa rohn eva bû ku hikimdariya Erbab 
û Began li ser reyetê kêmreng bibû. 
Parek ji van ji derfetekê digeriyan heta 
ku bigehine rojên xwe yên berê. 

Ji aliyeke din ve hinek ji serok eşîret 
jî - kêm û zor - ji derebegan bûn û 
dixwastin hikmê xwe li ser xelkê 
bimeşînin. Wan di wê rewş û zurofa ku 
piştî şoreşê peyda bibû, dixwastin 
mifahê wergirin û dest bikar bûn. Lê 
hebûna partiyên siyasî nemaze PDK 
îranê ku di nav xelkê Kurdistanê de 
nifûzek taybetî hebû, bû bi astengeke 
mezin li ser rêya wan. Piştî peyda bûna 
vê rewşê û cih negirtina pilanê hinek 
derebeg û xwedîmilk (bitaybet yên ku 
serketina gelê xwe nedixwastin bibînin) 
ji aliyê rejîmê ve hatin çekdar kirin heta 
ku ji aliyekê ve tevî hêzên azadîxwaz : 
şer bikin û dubendiyê bêxine navbera 
gel. Ji aliyeke din ve jî gelê Kurdistanê 
bitrsînin û bi wan bidine eyanê ku bo 
hebûna ewlehî û tenahiyê hewceyî 
rejîmê ne, wisan bû ku hêza caş ji bo 
rêvebirina siyasetên dijî gel û birakujiyê 
li Kurdistanê hate ava kirin. 

Siyaseta çandî ya rejêmê 
derheq kurdc. 

Li destpêka dest bi kar bûnê, pareke 
zaf ji mamostayan û nemaze 
mamostayên zanîngehan yên kurd bi 
hêceta kodîtaya çandî girtin û hinek ji 
van îdam kirin û hin jî hebsî kirin û yên 
din jî piştî eşkenceyeke hovane di 
girtîgehan de serbest berdan. Ji aliyeke 
din ve Kurdistan bi herêma şer 
ragehandin û ji rêkirina mamostayan bo 
zaf herêmên Kurdistanê xwe parastin 
ku ev çende bû sebeba paremana xelkê 
Kurdistanê di warê zanistî de. Zêdebarê 
van jî ew para ji xelkê Kurdistanê ku 
xwendewar bûn, bi hêcetên cur bi cur 
hat û çûna Pêşmergên PDK îranê û 
sabiqeya pişikdar bûn li refên partiyên 
siyasî û xebat bi dijî rejîmê, ders gotin 
di xwendingehan de ji wan re hate 
qedexe kirin. Ev siyasete dijî xelkê 
bajaran jî birêve dibir, ew ciwanên ku 
piştî wergirtina dîplomê dixwastin biçine 
zanîngehan, piştî derçûn ji konkorê 
diviya bihatibane "gozîniş" kirin, bi rastî 
dibe di elega rejîmê de derbas biban ku 
hejmara wan gelek kêm bû evên ku 
diçûne zanîngehê, tenê dersên ku wan 
re hatibûn destnîşan kirin (ji aliyê 
rejîmê ve) dersa xwe didomandin ji ber 
ku gelê Kurd nabe her dersekê (rişteya 
tehsîlî) bixwîne, ewa ku niha jî heye bo 
nimûne ciwanên Kurd nikarin rişteyên 
wek Zanista Dadê bixwînin, ew kiryara 
rejîmê ji du aliyan ve derb ji civaka 
îranê bi giştî û Kurdistanê taybetî 
weşand. 1- Şiyana ciwanan ji nav bir, 


nehêlan di avakirina welêt de mifah ji 
wan bihête wergirtin. 2- Bû sebeba 
hilatina mejiyan bo derveyî welêt. 

Koçberî û bandora siyaseta 
rejîmê li ser wê 

Domandina asteng çêkirin û 
qedexekirin li Kurdistanê û qeyrana 
tund û tûjiya aborî bi sedema nebûna 
alav û amûrên hînane dahatê, izin 
nedan bi sermayeguzariyê, pêşî girtin ji 
çandina zeviyên dûr ji avahiyan, pêşî 
girtin ji çûn bo zozanan bi sedema 
hevkarî kirin û penah dan bi Pêşmergan 
bû sebeba lawaziya zaf ya aboriya gund 
û gundiyan. Bi rastî ewa siyasetek bû 
ku rejîmê ji bo betal kirina gundiyan ji 
gondan di Kurdistanê de birêve dibir. Li 
bajaran jî bi zaf hêcetan ve dixwastin 
xelkê bêxne bin givaşan, hetanî ku 
neçar bibin mişextî bajarên navenda 
welêt wekî Tehran, Isfehan, Tewrêz û ... 
bin. Heta ku xelkê Kurdistanê ji hev du 
weqetîne û bikarin pîlanên xwe bi 
hêsanî bimeşînin. 

Şerê bêdeng yan şerê 
muxediratê 

Bi ceribandina hemû ew rewşên 
rikeberiyê ji aliyê rejîmê û şikestên 
aşkira li hemberî xebata berheq û Milî - 
Demokratîk a gelê Kurd ew neçar bûn 
bername û pîlaneke nû bigirine ber xwe 
û di çarçoveya siyasetên qirêj û mirar 
yên xwe de şerê bêdengiyê dest pê 
bikin. 

Berxwedaniya gelê Kurd li hemberî 
êrîşa zal bo ser Kurdistanê, teror û 
îdamên ciwanên Kurd yên demokrat, 
kavil kirina gundan, koçberiya bi neçar 
û her wisan dijberî bi gelê Kurd re di 
warên zanistî û çandî, rejîma Wilayeta 
Feqîh neçar bi berçav girtin û 
birêvebirina vê siyasetê kir. Rejîma 
Komara Îslamî ku xwe yek ji 
çepervanên xebat dijî mawada muxedir 
(narkotîk) bi cîhaniyan dide nasîn, îro di 
Kurdistanê de û di bin sîbera xwe de, 
dest bi belav kirina vê mewada 
malwêranker kirî ye. Her çend şerê 
muxediratê pêştir tevî gelê Kurd dest 
pê kiribûn, lê bi awayekî din di 
girtîgehên Urmiye, Sine, Mihabad û 
bajarên din yên Kurdistan û îranê de 
piştî li dawî hatina şerê îraq û îranê û 
aramiya welat ji bo veşartina kuştin û 
îdama ciwanên xebatkar yên demokrat 
û nîştimanperwer, digotin: Ewana 
qaçaxçiyên muxediratê ne! 

Piştî wan hemû siyaset û pîlanên 
mirar rejîma Komara Îslamî çi 
serkevtinek ji bilî vê ku li nav bîr û raya 
giştî ya cîhanê û biryarên Rêxistinên 
Navneteweyî bi bin pê kirina mafê 
mirovan, dijminê gelê xwe, terorîst û 
piştevanê terorîstan hate nasîn û di 
hundirê welêt de her wisan navê 
dîktator û pavanxwaz bi xwe girt, bi 
dest ve anî? Evane bûne sebeba bêzarî 
û kîna xelkê li hemberî vê rejîmê û 
bizava rizgarîxwaz a gelê Kurd jî 
mukûmtir û serkevtina wan jî 
misogertir kiriye. 

CIVAKUJIN 


Tund û tûjî dijî Jinan şikandina hurmeta civakê ye 
Selîm Zencîrî 

rondik24@yahoo.com 


Lênihêrînek bi van biryarname, 
daxuyanî û carnameyên ku ji aliyê 
Rêxistina Neteweyên Yekbûyî û 
navendên zanistî ve ku bi merema 
pêşve birina mafê jin û mêran û ji 
nav birina nevekhewî û tund û 
tûjiya dijî jinan hatine pesendkirin, 
pê li ser vê hindê diçeqînin û 
didene eyanê ku hemû mirovek bi 
azadî ji dayik bûye û di warê rêz û 
hurmet û mafên xwe de wekhev in 
û herwiha dewletan jî neçar bi 
pêrewî û piştîvanî ji, van 
biryarname û konvansiyonane 
dikin, lê mixabin hêj jî cudahî 
danan û tund û tûjiya dijî jinan bi 
awayekî berbiçav tê xuya kirin û 
didome. 

Hekî mirov mêzeyî dîroka 
welatan her ji welatên pêşvero 
hetanî yên teze pêgihştî bike, 
derdikeve ku tund û tûjî ya dijî 
jinan niha jî didome. Her çiqas ku 
jin xwe wekî miroveka geşbîn û 
hestnazik nîşan dide û malê bi 
êvirgeh û cihê hêminî û 
bexteweriyê dihesibîne û piraniya 
herî zor ya kar û barên malê jî ji 
hêla jinê ve têne meşandin, lê 
berevajî vê hesibandinê mal bûye 
cihê afirandina tund û tûjiyê û tund 
û tûjî jî pareke berçav ji 
ceribandina jiyana rojane ya wan. 
Tund û tûjî û ciyawazî danan 
dijberî jinan, bingehên wekheviya 
maf û hurmet girtin ji kesayetiya 
mirov pêpes dike û pêşiya 
pişikdariya jinan di jiyana siyasî, 
civakî, aborî û çandî ya welêt 
digire û li ser rêya bexteweriya 
civak û malbatê dibîte asteng û 
arîşe, bişkivîna şiyan û jêhatiya 
jinan di xizmet kirin bi welêt û 
miraovahiyê de bi pirsgirê 'an re rû 
bi rû dike. 

Tund û tûjî dijî jinan 
diyardeyeke dîrokî ye kevn û 
mikanîzmeke şaş û hov a civakî ye 
ku wisan li jinê kirî ye ku roleke 
kêmtir û nizimtir ji mêran di civakê 
de hebe. Eve jî di qonaxa yekem 
de dizivire ser bêhêzî û lawaz bûna 
warê cesteyî û xwezayî ya jinê û 
nebûna şiyana berxwedanî kirin ji 
xwe, hebûna soz û atîfe û şerim 
kirinê ku bûne sedemên bindestiya 
jinê û meşandina zilm û zorê ji 
aliyê bab û bira û mêr û hwd .... Ji 
aliyê din ve jî rewş û tîtalên 
kevneşop sedema bingehîn a tund 
û tûjiyê ye ku çavkaniya vê 


diyardeya kevnarperwer jî ji 
deshilata mêrsalariyê hatiye 
wergirtin, lewma mêran jê ve ne 
ku êdî milkdar û qorixçiyên jinan in 
û bo wan rewa ye ku bi hemû 
terzekê tevî jinan riftarê bikin û bi 
ser wan de zal bin. 

Tund û tûjî û curên wê: 

Her cure riftar û rabûn û 
rûniştin û kiryareke nejêhat û kirêt 
derheq bi jinan ku berhema wê 
azardana cendekî, rohî - pîskolojîkî 
û cinsî bît û sînorên azadiyê çi di 
jiyana giştî û jiyana taybetî de 
asteng û berteng bike û bibîte 
sebeba pêpeskirina mafê jinan 
tund û tûjî tê gotin. Tund û tûjî dijî 
jinan di şekl û terzên cur bi cur de 
tê meşandin ku emê cehdê bikin 
qala hin ji wan bikin wek: Tund û 
tûjiya cismî (lêdan û kotan, zext û 


jinan û sist û herifîna bingehên 
hitbar û baweriya wan û dibne 
sebeba wê ku jin derheq bi jiyana 
hevpar a xwe, bi xwe, bi mêr û 
zarokên xwe, bi pêşeroja xwe, bi 
şiûr û hurmeta xwe û cih û hilkevta 
civakiya xwe bê hêvî û bêbawer 
bibin, lewma di encama wan riftar 
û kiryarane de ye ku jin hewara 
xwe bo zaf diyardeyên weke hilatin 
û xwe kuştin û... dibin. 


A/altêr 
nan û 


Civaknasa Emerîkî Linur Walt 
sedema hilatina keçan û jinc 
dûrketin ji xizm û kes û malbatan 
di wan warên tund û tûjiyê de 
dizane û vekolîna xwe ya di vê 
derheqê de jî bi girovera tund û 
tûjiyê bi nav dike û dibêje ku jin bi 
têketin di vê bazneyê de, hest bi 
bêhêvîtiyê û neşiyanê dikin û çi 
rêçareyek bo derketin ji vê 
giroverê de nabînin (Nam Awer 
i" 1 ). 

Bê guman diyardeya tund û 
tûjiyê derheq bi jinan di hemû 
civakekê de heye û civaka 



givaş, îşkence, kuştin...), cinsî 
(destdirêjî û hetik birin, sunet 
kirin, zewacên zû û li ser neçariyê, 
zor jinî), rohî-Pisîkolojîkî, (hêcet, 
dijûn, lome û gazinde, gef û gorr, 
pûte nedan, riftarên xirab, ser bi 
hevî kirin...) civakî, (bêpar kirina 
jinan di bikar anîn û mifah 
wergirtin ji mafên kesî û civakî, 
hebûna nêrînên kevn û nerast 
derheq bi wan, deshilata 
mêrsalarî), saxlemî (dabîn nekirina 
hewcehiyên tendirustiyê di çaxê 
nexweşî û zarok bûnê de, givaş 
xistin bo ser jinan bo anîna 
zarokên zor), aborî (bêpar kirina 
jinan ji milk û mal, mûçe, girêdayî 
kirina jinan bi mêran...), ku her yek 
ji vana dibîte sedema parve mana 


Kurdewarî jî wekî civakek Rojhilatî 
ji vê diyardeyê bê par û dûr nine, 
lewma ji bo nehêlan û ji nav birina 
vê diyardeyê hewce ye gavên 
micid bihên avêtin û li ser encam û 
sebebên wê vekolînên zêdetir 
bihên kirin û rêçare û pirosêseke 
stiratêjîk bo kêmreng kirina vê 
diyardeyê û bazirganî kirin bi jinan 
were destnîşan kirin. Bê şik 
xurtkirina aliyên baş û pozetîv yên 
rewş û tîtalên civakê û bihêz kirina 
saziyên jinan, rewşenbîr kirina 
wan, guherîna yasayan, pêk anîna 
civîn û konferansan ji bo hişyar 
kirina jinan û alîkariya goriyên vê 
diyardeyê çareser û komployek baş 
e bo kêmreng kirin û ji nav birina 
vê diyardeyê. 

Rola jinan di jiyana siyasî a civakê de 

Berhevkar: Mistefa Çolî 


Vekolînên niha basa vê hindê 
dikin ku wekheviya mafê jinan li 
hember mêran, di warên siyasî, 
civakî, aborî, û çandî de zortir aliyê 
hiqoqî bi xwe digire heta ku aliyên 
rastîn û bikiryar, çunkî pirsgirêk û 
astengên cur bi cur li ser rêya 
pişikdariya jinan di vî warî de hene 
û bizava siyasî a jinan çaxekê bi 
wateya rastîn ya peyvê tête berçav 
ku xwediyê hêz û şiyaneke 
dewlemend bin û hêza berxwedana 
xwe hebin, rêxistinî bît û li ser 
bingeha îdiolojîk a taybet bi bizava 
jinan hatibe avakirin, lê hekî 
pişikdariya jinan di jiyana rojane 
ya civakê de bi niqîze û haydana 
aliyên siyasî û saziyên taybet bi 
xwestên mêran bît, nikare wekî 
hêzeke serbest bo parastina mafên 
xwe berxwedaniyê biket, di encam 
de bo pejrandin û zeliqandina 
deshilata siyasî a aliyekê, dibîte 
alavek (ehromê piştîvan) bo 
pêşbirkêyên hizbî. Lewma îdolojîka 
helxelitêner a mêrsalariyê bi 
wateya rastîn ya xwe li xizmeta 
pişikdar kirina jinan û her wisan ji 
holê rakirina pirsgirêk û astengan 
di ser rêya wan de nine, belkî zortir 
wekî piştîvaneke siyasî bi vê 
diyardeyê re tê mêzekirin. 

Hin bîr û baweriyên Sosyalîstî û 
Fîmînîstî vê rastiyê diselimînin ku 
zatê jinan tevî siyaset û şerê 
deshilatê hev nagire. Lewma 
alîgirên vê bîr û bawerê, rêya 
çareserkirina wê pirsgirêkê di 


Kampanya Wîndowsa kurdî ya ku ji 
alî rojname.com hatibû destpêkirin 
û bi hezaran kesayetî, rêxistin û 
malperên kurdan bi îmzayên xwe 
piştgirî dabunê, bi ser ket. 
Microsoftê zimanê kurdî jî girte nav 
girûpên zimanan û wê sîstema bi 
zimanê kurdî amade bike. Wek tê 
zanîn di qanûna bingehî ya îraqê 
ya nû de, zimanê kurdî jî li 
seranserî îraqê wek zimanê resmî 
hatiye ebûlkirin û mimkun e di 
bi yara Microsoftê de rola vê 
guhartina mezin hebe. Ji ber ku 
bazareke firetir jê re çêbûye. 

Niha, li gor agahdariyên ku hene, 
Microsoft ji bo amadekirina 
wîndowsa kurdî li zimanzanên kurd 



guhertina taybetmendiyên jinan de 
nabînin, belkî guhartinan di 
rêxistina deshilat û malikiyetê de 
dibînin û li ser vê baweriyê ne ku 
dewlet û siyaset pêka pîvanên 
îroyîn diyardeyekî mêrsalarî ye û 
tenê bi guhertin di rêxistina 
deshilatê de dikarin jinan ji rêya 
siyasetê ve bihêz bikin, neku 
pişikdariya jinan bi awayekî 
taqekes cuda ji mukûm kirina refa 
mêran çi wate û têgehiştinek 
çinine. 

Bi awayekî giştî du dîtin û nêrîn 
di bizava siyasî a jinan de 
hene: 

1. Rêbaza Lîbiralî ye ku jê ve ye 
bi pişikdariya roj bi roj zêdetir ya 
jinan di nav dezgehên hikûmî da, 
dikarin jinan di vê qeyrana hiqûqî 
de rizgar bikin. 

2- Rêbaza Sosyalîstî ye ku li ser 
vê baweriyê ye bi pêkanîna 
guhartinan di sîstema Sosyalîstî û 
Aborî de, dikarin pirsgirêk û 
astengên li ser rêya rola jinan di 
civakê de, çareser bikin. 

Pîvanên riftara siyasî a jinan: 


Wîndowsa 


* m xp| 


Kurdî 



digere. Bê guman îro êdî 
zimanzanên me yên baş hene, 
peydakirina zimanzanan dê ne 
ewqas dijwar be, lê pirsa alfabeyê 


Vekolînên îroyîn dibêjin ku 
têgehiştina siyasî a jinan li gor 
mêran di astekî nizim de ye. Jin ji 
çav mêran ligor aliyên siyasî - 
aborî yên civakê bê tefawittir in, 
yan di prosesên siyasî de, alîgiriyê 
ji partiyên tevxwez û rastrê dikin. 

Girîngtirîn riftara siyasî a jinan 
pêka van vekolînên ku hetine 
kirin, pêk hatîne ji: 

1. Alîgiriya jinan ji bîr û 
ramanên siyasî yên mêrên wan û 
piştgirî ji riftara siyasî ya wan û 
hevbîr bûn tevî mêrên xwe, ku bi 
bawira hinek ji ronakbîran ev 
yekîtiya ku di navbera jin û mêrên 
wan de heye, di encama deshilata 
mêrsalarane de ye. 

2. Pawanxwaziya siyasî a jinan 

3. Kevneşopiya jinan 

4. Siyasetguzariya jinan, li gor 
serhijmêriya navincî di cîhanê de, 
yek ji sê ya jinan dibêjin ku 
siyasetê têkiliyeke wisan bi jiyana 
şexsî ya wan ve çinine, her wisan 
di vê peywendiyê de jî li gor 
vekolînan elaqa wan jinên ku di 
warê siyasetê de, di zanîngehê de 
dixwînin, bi qasî (hedê motewesit) 
mêran edetî ye, her wisan elaqa 
jinên kêm xwende di astekî zor jêr 
de ye. 

Jêder: Civaknasiya siyasî, 
Dr. Husên Beşîrî 


pirseke giring e. Diyar nine ku 
Wîndowsa Kurdî bi herdu alfabeyan 
bête amadekirin. 

Pirseke din jî zimanê teknîkê ye (bi 
vê navê hin bêjeyên nû dê bên 
afrandin, yan jî veçêkirin). Ew 
kesên ku dê bi vî karî rabin divê 
hem qaîdeyên zimanzaniyê, hem jî 
termînologiya hevbeş ya zaravayan 
li ber çavan bigirin. Termînologiya 
ku carekê hat çêkirin paşê êdî nayê 
guhartin. Lewma divê di destpêkê 
de hilbijartina bêjeyan heta ji dest 
tê bi îtîna bê kirin. Ji niha ve em ji 
wan re serkevtinê dixwazin. 

Jêder: Malpera Roja Nû 


Wîndowsa kurdî tê amadekirin 

WEJE 


Hurbîniyeke kurt ji çîrok û romana Kurdî 
li Rojhilata Kurdistanê 


Beşa 1 

Wêje bi wateya xwe ya giştî 
nîşana hebûna her gelekî ye. Ji 
ber ku eger neteweyek xwe ji 
tavên bêjînga kulturî derbas 
bike û xewna qursatiya kevnar 
ya xwe bibîne, pêwîst e 
hebûnek ji pewarên xwe yên 
pir dûr û kevn bide holê. 

Misriyek, Babiliyek, Çîniyek û 
Romiyek di meydana xwe 
selmandina kulturî bi hebûneke 
xwe ya aktîv di wê avahiyê de ewle 
ye. 

Helbet gilî ji serdemek pir kevn 
diqolqole û bi wê ve girêdayî, tenê 
beşdariya me bi kultureke Îranî ya 
hevpar digel neteweyên Fars û hin 
hevparên din, tiştekî bi serê xwe 
nediyare. 

Ji aliyê din, du pêkanînên girîng 
di qalibê nivîsandinê dikarin 
rêxweşkerê nasandina wêjeya 
Kurdî di qadê cîhanî de bin: 

1. Vejandina Folklorî 

Nasandina berhemên wêjeyî 
yên Kurdî ji riya wergerê (bi 
zimanên din). 

Bila nivîskarê Kurd jiyana 
kurdewarî bi Helbest, Çîrok, Roman 
ku neynûka bûyerên xwezayî, 
efsaneyî, bi bîr û bawerî yên 
kurdewarî, eger jî bi zimanên din jî 
be bibe meydana rewşenbîrî ya 
cîhanê. 

Navên Yûnanî yên Zîos, Vînos, li 
rêya wêjeya wan bûne milkê 
piraniya malên dunyayê. Ma navê 
kurdî yê xweş Melodî yên wekî 
Mêrxwas, Şaho, Vîn, Şadî, Aso û 
hwd ... kêmtir ji yên wan in? 

Na, pirsgirêk tenê tengbûna 
pêwarê peywendî û bizava me ya 
rewşenbîriyê ya ku me nedaye 
nasandin e. N^'ku ji nebûnê 
heldikeve. 

Nivîskarên Afrîqayî eger jî bi 
zimanên biyanî binivîsiînin, lê ji 
bîra wan naçe ku çand û barê 
jiyana gelên xwe bidin nasandin. 

Vol Monika, nivîskara Nîcêryayî 
ku sala 1987'ê Xelata Nobêlê ya 
Wêjeyî stand, eger jî bêhtirîn 


Hesen Irandost 


berhemên wê bi zimanê wê jî 
ninin, lê neynûka bîr û baweriyên 
gelê wê ne. Bêhtirîn romanên wê 
basê Xwedayê Efsaneyî yê Ogon 
dike ku Xwedayê şoriş û 
serhildanê bûye. 

Erkek giran li ser milê 
nivîskarê Kurd e û oltîmatomek li 
ber, heta biselmînin ku xwediyê 
wêjeyeke serbixwe ne. 

Dibêjin pêwarê kevnar ya 
berhemê bi şêweya nivîskî ya gelê 
Kurd navegere serdemekî kevn ku 
berhemên Destpêkê, Kilasîk, 
Efsaneyî, Romans, Rêalîzm ku 
neteweyên me berê basê wan kir 
bi cih hêlane. Lê vejandina efsane 
û çîrokên devkî ku jêr kursiyên 
xaniyan di dirêjahiya zivistanê 
digotin û carna jî nediqetiyan, 
dikare hizrên kulturî ber bi me 
vegerîne. Şûnpêyên wan çîrokan 
di qorepên dîrokê de pêwîstî bi 
lêkolîn û lêgerîneke berfireh e ku 
di rolên cuda cuda de mîna 
Mirovahî, Heyula, Mirovxwar, 
Dengê Evran, Mij, Lehiya Heriyê, 
Babelûsk, diket holê. Çîroka kêçê 
mokur kirina hebûnê pir kevn ji 
wêjeya efsaneyî di nav gelê Kurd 
de diselimîne. 

Dîsan heke em wêjeyê 
destpêkek ji xwe nasînê bizanin, 
bîr û bawerî û ol girîngtirîn 
çavkaniya wêjeyî û kulturî ya 
neteweyan tê jimartin. Bi vê yekê 
zerdeşt û berhema wî ya fikrî û 
nivîskî bi taybet beşek ji pirtûka 
Ewista bi navê Gata çavkaniyeke 
baş e ku mirov dikare wek 
yekemîn nirxa nivîskî ya neteweya 
Kurd ku di beşa amaje pêkirî de 
bişkivtî ye nav bibe. Egerçi bi 
şêweyê sîlabî û kêşdar hatiye 
nivîsîn, lê xwedî naverokeke 
Dastanî, Ragehandinî, Bûyerî, 
Meqamnirx, Suroştî, şiroveya 
Jiyan û çînên civakî tewnê pirtûkê 
dirêsin ku lêkolîner û gerokên 
wekî Herempios di sedsala sê ya 
berî Zayînê û Hirudot û Kîtizyasî 
yê Yûnanî û gelekên din vê yekê 
diselmînin. 

Bi vê yekê dîroka nivîsînê bi 
zimanê Kurdî wedigere sê hezar 
salî berî Zayînê. 


Bi awayekî giştî, eger em li 
çîrok û babetên wê mêze bikin, 
mirov dikare bi beşên jêr parve 
bike: 

- Çîrokên efsaneyî; 

Ku karesat û bûyerên cihê 
heyrî manê ji sawîlke bûna 
mirovên katî nîşan dide û bûyerên 
şikeft û esman û hovatiya lawiran 
şirove dike. Ku ev çîrokane baw 
bûna bîr û baweriyên nerast di 
mirovê katî de diselmîne. Wekî 
çîroka Bedbext û Bextiyar. 

- Çîrokên ciwamêrî; 

Ku di pesndan û şiroveya ke 
yan jî mêrxwasekê de dihatir 
gotin. 



- Çîrokên plî; 

Ji bûyer, şer û 
û berfirehî ya olî şin 



resmên olî 
dike. 


- Çîrokên berxwedanî; 

Ku bûyerên berxwedana 
mirovan digel dijmin û xweza û 
lawiran şirove dike. 

- Çîrokên pendî; 

^Ku şîret û amojgariyan li Mirov 
dikin. 

- Çîrokên zordarî; 

Ku zor û sitema Şah û Derebeg 
û qata serdest şirove dike. 

Her wisa gelek babetên din 
yên çîrokan ku mirov dema bi 
çaveke hostayane lê binêre, her 
mijarek di sebk û oslubeke taybet 
ya xwe de gerek bi cih bike ku 
aheng û şêweyên derbirîna her 
sebkekê jî cudahiyeke taybetî ya 
xwe heye. Ew şêwe çîrok û 
helbestên kevnar yên bi şêweyê 
zargotin, dev bi dev geryan û 
hinekan nekarîn xwe ji hêrişa 
bûyer û rûdavan biparêzin û ji nav 
çûn. Lê heta niha ku derfet di dest 
de heye, mixabin kêmtir hewlên 
kom û berhev kirina wan çîrokan 
tê dayîn. 

Helbet hewla mamostayên 
nemir wekî Simayîl Heqî Şaweysî 
kom kirina 613 pendan bi çîrokên 
wê, sala 1933, mamoste Merof 
Ciyawok 1000 pend, sala 1938 û 
ji aliyê mamoste Merdox 
Kurdistanî nêzî 1000 pend û 
çîrokan parek ji wan nirxan ji 
mirinê rizgar kirin. 

Eger basê çîroka nûjen di 
Rojhilata Kurdistanê de bihê kirin, 
amaje bi yekê bê nirx nine ku 
mirov bibêje hember ya —► 

kevnare û kilasîk û devkî, gelek 
cihêwaz e. 

Pêşkevtina bizava zanistî û 
rewşenbîrî di îranê de bi hebûna 
bingehekî Ostureyî û kevnar e, 
hewl di xwedî ramanê Kurd de jî 
çêkir ku bi awayekî pirfsiyonel 
dest bavêjne pênûs, heta 
lawaziya siyasî ser ferheng û 
çanda me nehê sepandin. 
Herçend di serdema Şah de 
weşanên bi zimanê Kurdî qedexe 
bûn, lê bizava şoreşgêr ya Kurd 
ku barê giran yê parastina erka 
êtnîkî li ser milan bû nehişt ku dilê 
pênûs ji lêdanê bikeve yan jî 
bikeve xeweke dirêj bi temenê 
bêdeshilatdariyê. 

Rûyê destpêkê ya ku çîroka 
Kurdî di Rojhilata Kurdistanê de bi 
xwe ve dît neynûka Nalebar û 
nerêk ya civaka deshilatdar bû ku 
ji rêya deshilatdariya xwe civaka 
Kurd difetisand. Loma bi hikmê 
sansor û bêweşaniyê, belkî 
Hesen Qizilcî bi çîroka Peykerî 
Geda û pey wî Siware 
Îlaxanîzade taqe siwarên 
meydana nû ya çîrok û helbestê di 
Rojhilata Kurdistanê de bin û paş 
ku dil û mêjiyê wan yê xizmetkar 
ji lêdanê ket Celal Melikşah û 
komekî xort û gencên taze gihîştî 
ku pêlên berwerê xistibûne 
wêjeya Farisî, rû li Edêntîteya xwe 
kirin û hetanî bûne rikeberê 
wêjeya deshilatdar (Farisî). 

Hewla mamoste Hêmin û 
kovara Sirwe egerçi di serdem û 
rewşeke taybet ya s'\yas\ de, bin 
per û balê dewleta îranê ji bo 
armancên taybetî hate ava kirin, 
destpêka şorişekî nû ya wêjeyî bû 
ku bi piştgêriya mamoste û 
mêrxas yên penûs bidest wekî: 
Xalemîn, Heqîqî, Seyd ^ Tahir 
Haşimî, Hejar, Seyd Kamil Îmamî, 
Nafe îmezher, ev bizava 
berfirehtir bû û her roj kesên nû 
afirandin û mirov vê kovarê 
dikart dibistana yekem di nîvê 
duyan yê sedsaliya 20'î di warê 
wêjeyî di Rojhilata Kurdistanê de 
bi nav bike ku rodîtina wêjeya 
Rojhilat ji esmanê xwe yê taban 
e. 

Di vê kovarê de hêj ji destpêkê 
rûpelên ku ji bo mijarên cur bi cur 
yên çandî hatibûne terxan kirin, 


Beşa 1 

çîrok babeteke sereke ye ku heta 
roja îro pê bi piyê kovarê rêvîngiya 
xwe ber bi evîna xwe ku hebûna 
kevnar û dêrîn ya Kurd be, dipîvan. 

Di destpêkê de ji ber rewşa 
siyasaî ya zal ku meydana ramana 
azad teng kiribû, piraniya xwedî 
ramanan bi nasnavan berhem û 
çîrokên xwe diweşandin. Ser û Laq 
(Rûtele) 1986, Naskexan (Elî 
Wekîlî) heman sal, Kewşî Bile (Elî 
Mîhentor) û gelek yên din bi ser 
navên A.K, B.Q, Ş.F û hwd .... 

Bi wê derfetê hêdî hêdî kesên 
din jî hatin meydanê û ji ber rewşa 
sansorê bêhtirîn babet û îlham û 
îmaj Suroşt, rewşa aborî ya xirab, 
şer û bûyerên ku di Kurdistanê de 
diqewimîn. Çîroka karesat (Elî 
Hesenî) 1987, Payîz (Elî Xanî) 
heman sal û. 

Helbet bandora rewşa saykolojîk 
û rewşenbîrî û zanistî jî bê rol 
nebû. Musafirê Mirîxê (Hemewend) 
û herwisa Tenyayê Tenya. 

Pir caran bûyerên ku di 
rêvîngiyeke kurt de dihat serê 
mirov, dibû hêwênê çîrokeke nû û 
berhemekê, Bîreweriya Rêbwarekê 
(Zozan). 

Helbet rewşa rewannasî ya ku 
Hesen Qizilcî di çîroka xwe ya 
Pêkenînî Geda da dixe holê, 
şarezayî û hêz û teknîka xurt di 
rêvîngiya zivistana çîrokê de nîşan 
dide. 

Rûpelên kovarê û derfeta 
weşana Kurdî ku bi hewlên dûrfireh 
hatibûne dest xistin, hercar 
mêvandariya rûmetdarekê dikir. Pir 
kes hatin û nivîsandin, westiyan, 
rabûn, rûniştin, lê kesên ku çêj 
dîtin û qulqulana rist û bend û peyv 
û giliyan di nava hinavên wan de 
nedirawestiyan, di meydanê de 
man û dîsan nivîsandin û bûne 
deng. Ku Resûl Weysî yek ji wan 
e. Çîrokên kurt yên Botkeçî, Avatî 
Jîn, Çetr, Roleşêt, Xeware, ku gelek 
li ser wan hat peyivîn, rexne kirin û 
nirxandin. 

Di heman salan de beşa 
Kurmancî bi pê li meydan danîna 
Perwîz Cihanî xwe îfade dike. Ax 
Şilêrok (çîroke helbest) Bakrofe 
1988, Şeve Reş, Tara û Zozan. 


Agirî 



Tu li wê derê bi tenê mayî, 
zagonên gelê me ji ser te 
rakirine 

Taca dane serê te derewîn e, 
haştiya li te kirine bi tirsîn e 
îro dagîrker xwe di nav xaka te 
ye pîroz de digevizîne 
Ew di nav sorê tarî yê 
cangoriyên te de daseheyv û 
stêra xwe diçikîne 
Şîqêna guleyên çekên wan, li jin 
û zaroyên te bi kîn e 


Birînên gelê te di nav berfa 
herdemî de qeşa girtine 
Tu dûr dibînî, zeviyên bi xwînê 
avdayî, keç û kurên te cot kirine 
Rimên agirê şewtandina gundên 
te, di me de sûnda raperînê 
çandine 


Belê, mezinahiya te ew dilê te 
yî ji rizgariyê re tim bi evîn e 
Ez dizanim, çi gava te xwe 
hilweşand, çareya dijmin revîn e 


Tu nişana serxwebûna gelê me 
yî, navê te yê dîrokî her dimîne 
Di bihara bê de xaka te ye sor 
dîse kesek, zer û spiyê xwe 
diefirîne 

Agirî, tu dergûşa gelê kurd î, 
taca serê te tenê ala me ye 
rengîn e 


(Oktober 1998) 

Dr. Zerdeşt Haco 
Serokê Navenda PENa Kurd 

WÊJE 


Dr.Xusro Ebdulahî, mamosta û zîmanzan bî Agirî re 
dipeyive: 

Bi alîkariya zimên e ku her mirov û civakek dikare 
berhemên hunerî, çandî, wêjeyî, medenî û hwd ... 
biafîrîne û têxe him xizmeta gelê xwe û him xizmeta 
mirovahiyê de 



Birêz Dr. Xusro Ebdulahî, 
demeke dirêj e ku tu 
mamostayê zimanê Kurdî li 
Zanîngeha Sorbon ya Parîsê yî, 
hinek derheq wê qonaxa jiyana 
xwe bo me biaxive? 

Eva 17 sal e ku ez li Enstîtoya 
ziman û medeniyetên Rojhilatê ya 
Parîsê, ku ser bi zanîngeha Sorbonê 
ye, mamostayê zimanê Kurdî yê 
zaravayê Kurmancî me. Ji bo 
agahdariya xwendevanên rojnama 
Agirî pêwîst e bête gotin ku zimanê 
Kurdî ji sala 1948 pêve wekî yekek 
ji zimanên zindî yê Rojhilatê di vê 
Enstîtoyê de xwedî korsî ye û tête 
xwendin. Kesayetiyên bi nav û 
deng, wek Rojê Lêsko, Kamuran 
Bedir Xan, Dr. Ebdulrehman 
Qasimlo û Profesor Joyce Blau (Joys 
Blaw) di vê Enstîtoyê de 
mamostatiya zimanê Kurdî kirine. 
îro jî em 6 mamosta ne ku têde li 
ser ziman, wêje, dîrok, cografiya, 
çand û medeniyeta Kurdî dixebitin û 
dersê dibêjîn. Her wekî ku min di 
pêş de jî got, ez di beşê Zaravayê 
Kurmancî de mamsota me û di warê 
rastnivîsîn û rêzimaniyê de 
xwendekaran digehînim û fêr dikim. 

Li gor dîtina te zimanê zikmakî 
çi giringî û bihayek bo mirov 
heye? 

Hêmanê herî bingehîn di pênas û 
hebûna her gel û neteweyekî de bê 
şik zimanê zikmakî ye. Bi alîkariya 
zimên e ku her mirov û civakek 
dikare berhemên hunerî, çandî, 
wêjeyî, medenî û hwd ...biafirîne û 
dixe him xizmeta gelê xwe û him 
xizmeta mirovahiyê de. Her ji ber 
vê yekê ye jî ku di cîhana pêşkevtî 
û bi taybetî di welatên demokratîk 
yên Rojavayî de qedexe kirina 
ziman û çandê mezintirîn cinayet di 
heqê mirovahiyê de tête hejmartin. 
Li gor dîtina min, zimanê zikmakî, 


alevê herî bingehîn yê veguhestinê 
di warê sinc, dîrok, rabûn û 
rûniştin, zanîn û perwerdeyî de ye. 
Di warê psîkolojîk de jî, zimanê 
zikmakî roleke sereke dileyîze û 
hêmanê herî mezin û bingehîn di 
pêkhatina kesayetiya her mirovekî 
de ye. Ji ber ku taybetmendiyên 
rûhî, dîrokî, çandî, folklorî, bi kurtî 
hemû hêmanên bingehîn yên her 
civak û neteweyekî bi alîkariya 
zimanê zikmakî ji nifşekê derbasî 
nifşeke din dibin û tên parastin. 
Lewma ye ku tête gotin ku ziman 
bingeha pênas û hebûna her mirov 
û her civak û bi taybetî her 
neteweyekî ye. Her ji ber vê yekê 
ye jî axaftin bi zimanê zikmakî 
xwedî girîngiyeke esasî ye. 

Çima hinek kes hez nakin bi 
zimanê zikmakiya xwe axaftinê 
bikin? 

Ji ber ku dijminên irdrr û hov 
bi salan propagende li dijî zim« n û 
çanda me kirine, û ji alijê psîkolojîk 
de rewşeke wisan afiranaine ku 
hinek kes û malbat bikaranîna 
zimanê Kurdî ji xwe re şerm 
dizanin, û bikaranîna zimanê 
neteweyê serdest ji xwe re şanazî û 
pêşkevtin dibînin. Ev kes û malbat, 
di rastiyê dşf û bi awayekî ne 
rasterast, xizmetê ji siyaseta ne 
mirovane ya dijminên gelê Kurd re 
dikin. Ev kes û malbat divêt bizanin 
ku ev siyaseta han, siyaseteke 
n adparêzane û li dijî azadî û 
wekheviya gelan e. 

Ew, eger xwe xwedî kesayetî û 
pênas bizanibin, pêwîst e ku li dijî 
wê siyaseta qirêj û nemirovane 
rawestin û bizanibin ku şerm û 
sosreta here mezin ewa ye ku mirov 
eslê xwe înkar bike û ji zimanê xwe 
yê zikmakî hez neke û neparêze. 

Niha jî - ji bilî Kurdistana îraqê 
- zimanê Kurdî di parçeyên dinê 
yên Kurdistanê bi fermî nahê 
bikaranîn û qedexe ye. Ev yeke 
dê çi bandorek li pêşerojê bo 
Kurdan hebe? 

Belê, mixabin, bi awayekî fermî 
bi kêmanî bi dehan sal e ku zimanê 
Kurdî di çerçeyên Kurdistanê yên li 
Turkiyê, îranê û Sûriyê de qedexe 
ye. Armanca Gemar ya rejîmên 


nijadparêz yên van welatan jî diyar 
û aşîkar e: Ew jî ji nav birin û 
mihandina gelê Kurd wek 
neteweyekî bi serê xwe ye. Bandora 
vê siyasetê jî ron e: zeîf kirin û bê 
kêr kirina zimanê Kurdî ta wê 
radeyê (derecê) ye ku êdî bo beyan 
kirina mijaran bi kar nehêt, û bi vî 
awayî û hêdî hêdî, Kurdan asîmîle 
bikin (bimihînin) û bikin Turk û Fars 
û Ereb. 

Lê, xweşbextane, pêşkevtina 
dezgehên ragihandinê, bi taybetî 
înternêt û vebûna têlêvîziyonên bi 
zimanê Kurdî, û xebatên çandî û 
wêjeyî yên ronakbîr û zimannasên 
gelê Kurd bûne astengên berçav li 
ser riya vê siyaseta dijî mirovahiyê. 
Û ez bi xurtî bi bawer im ku êdî 
dijmin dê nikaribin zimanê Kurdî ku 
yê 35 ta 40 mîliyon însanî ji nav 
biherin. Bi taybetî ku îro, tevgereke 
çandî ya pir bi hêz li çar parçeyên 
Kurdistanê û li derveyî welêt bi rêve 
diçe û roj bo roj jî bi hêztir û 
dewlemendtir dibe. 

Rewşa zimanê Kurdî di dema 
niha de çawa dibînî û 
pirsgirêkên ser rêya zimanê 
Kurdî çine? 

Her wekî ku min di bersîva pirsa 
çaran de jî got, îro him li derve û 
him jî di çar parçeyên Kurdistanê de 
tevgereke xurt ya di warê çandî de 
bi rêve diçe. Ev tevger tevgereke 
esîl e. Bi sedan ronakbîr, zimannas, 
dîroknas, civaknas, bi giştî 
lêkolînerên cur bi cur, bi awayekî 
cidî û berdewam dixebitin û xizmetê 
bi çanda Kurdî re dikin. Ya here 
girîngtir jî eva ye ku îro di perçeyekî 
Kurdistanê de, yanî li Kurdistana 
îraqê, gelê Kurd gihîştiye beşekî 
berçav ji mafên xwe û di vî beşî de, 
zimanê Kurdî bûye zimanê fermî di 
hemû warên perwerdeyî û îdarî de, 
û li hemû xwnedingeh û zanîngehan 
tête xwendin û bûye zimanê resmî 
yê duhemîn di seranserî îraqê de jî. 
Lewma ev beşê Kurdistanê dikare bi 
damezrandina akadêmiyeke zanistî 
roleke sereke di pêşveçûna ziman, 
wêje, û bi giştî çanda Kurdî de 
bileyîze. 

Heçî pirisgirêkên li ser riya 
zimanê Kurdî ye, pêwîst e bête 
gotin ku yeke ji wan pirêsgirêkan, 

nebûna xetekî hevbeş e. her wekî 
tête zanîn, zaravê soranî (li îran û 
îraqê) bi tîpên erebî tête nivîsîn û 
yê kurmancî bi tîpên latînî. Perçe 
bûna Kurdistanê û mercên siyasî ta 
îro îcaze nedane ku Kurd bibin 
xwediyê xetekî hevbeş. Hivîdar im, 
şertên minasib rojekê pêk bên û 
Kurd jî wekî hemû gelên cîhanê 
bibin xwedî xetekî hevpar. Yekek 
din ji van pirisgirêkan jî, nebûna 
akadêmiyeke zanistî ye, ku bi 
xebateke zanistî di warên cur bi cur 
bi taybetî di warê wuşesazî û 
terminolojiyê de kar bike û pêşiyê ji 
aloziya ku îro di vî warî de heye 
bigire û hevdengî û hevrengiyekê 
biafirîne. 

Zimanê Kurdî bi çend devokan 
hatiye dabeş kirin, nêrîna te li 
ser pêşeroja wê doza zimanê 
Kurdî çiye? 

Zimanê Kurdî ji çar zarên esasî 
pêk hatiye: kurmancî, soranî, zazakî 
û hewramî. Di nav van çar zarawan 
de, piraniya gelê Kurd bi du zaravên 
kurmancî û soranî diaxivin. Ji %60 
Kurdan bi zaravê kurmancî 
dipeyvin. Yanî piraniya Kurdan bi 
kurmancî qise dikin. Eger, em vê 
rastiyê li ber çav bigirin û eger 
kurdistaneke yekbûyî hebûya û 
xwedî dewlet bibûya. Wê dewletê jî 
bi xwesta yekek ji wan zarawan 
bikira zimanê fermî, diviya zaravê 
kurmancî hilbigirta. Lê, em îro di 
rewşeke weha de nîn in. Rewş 
tiştekî din e. ji ber vê çendê jî, 
pêwîst e, her çar zarave jî bêhên li 
ber çav girtin, bi taybetî du 
zaraveyên esasî, wate kurmancî û 
soranî, nemaze ku hebûna çend 
zaraveyan di zimanekî de nîşaneya 
dewlemendiya wî zimanî ye û ne 
tiştekî din. 

Gelek kes qala zimanê 
yekgirtiye Kurdî dikin, tu vê 
mijarê çawa dinirxînî? 

Ev mijare mijareke kûr û dirêj e, 
û mêjve ye li ser tête behs kirin. Ez 
dikarim bi kurtî eweha li ser 
bisekinîm: ev meseleya, rewteke 
(piroseyeke) dûr û dirêj e û tenê 
zeman dikare vê pirsê çareser bike. 
Lewma jî, ji bo nêzîktir kirina 
zaraveyên Kurd, renge baştirîn 
şêwe bi karanîna wişe û bêjeyên 
zaravekî di zaraveyekî din de be. 


Eger jî rojekê qirar be, zaraveyek 
wek zimanê fermî bête diyar kirin, 
divêt bi awayekî demokratîk biryar 
bête sitandin, ne ku bête tehmîl 
kirin. 

Xebat û çalakiyên Kurdan li 
Ewropa di warê zimanê Kurdî de 
çi ne? 

Li Ewropa ku li gor hinek hêzan, 
zêdetir ji yek mîlyonê Kurd dijîn, bi 
dehan dezgehên cîhanî yên Kurdî pêk 
hatine ku di warên cur bi cur yên 
çandî de dixebitin. Bi dehan kovar, 
heftename, mehname û hwd... têne 
weşandin. Pirtûkên cur bi cur ji aliyê 
ronakbîr û lêkolînerên Kurd û 
Kurdistanê (Kurdologên) Ewropî ve bi 
zimanê Kurdî û Ewropî tên çap kirin. 
Yekek ji wan dezgehan, Enstîtoya 
Kurdî ya Parîsê ye ku di sala 1981'an 
de ji aliyê hinek ronakbîrên Kurd û bi 
alîkarî û pêştgiriya hinek kesayetiyên 
Franseyî yên dostên gelê Kurd, pêk 
hatiye û roleke mezin di parastina 
pirsa Kurd û herweha çanda gelê me 
li derveyî welêt de leyîstiye û dileyize 
jî. Bi kurtî, em dikarin bêjin ku rola 
Kurdên niştecî li Ewropa, roleke 
berçav e, û bi taybetî di zem nê 
dahatî de dê bikaribin roleke mezintir 
jî bileyizin nemaze di warê dan û 
standinên demokratîk de. 

Ji bo ku neteweya Kurd Xwediyê 
zimanekî sax û serbixwe be, dibê 
çi gavan hilbigire? 

Zimanê Kurdî her niha jî zimanekî 
serbixwe ye, û di vî warî de xwedî 
saxiyeke baş e û ji pir zimanên din 
yên deverê resentir û rêkûpêktir e. Ji 
bofa dewlemendtir û rêkûpêktir 
kirineke berçavtir, renge avêttina 
hinek gavan pêwîst be, ku yekek ji 
wan (her wekî pêşde jî min behsa wê 
kir) pêkanîna akadêmiyeke zanistî 
ye, ku têde pisporên her çar zaravan 
û herweha pisporên din yên 
^imannas cih bigirin û di warên cur 
be cur de xizmeta zimanê Kurdî 
bikin. 

Di dawiyê de te bo xwendevanên 
me çi gotinek heye? 

Ji bo wan di jiyanê de serketinê 
dixwazim û hêvîdar im tim û tim di 
xizmeta gelê xwe de bin û bi xebata 
xwe zimanê Kurdî zengîntir bikin. 

Em ji bona bersîvandina te bo 
pirsên me gelek spas dikin. 

Ez jî pir spasdar im ku we 
firsendê vê hevpeyvînê dane min û ji 
bo we, rojnama we û xwendevanên 
wê daxwaza serketinê û bexyeweriyê 
dikim. 



O Masiya nav avê nabe xelat. 

O Li agir ditirse, hewara xwe 
bo Mar dibe. 


O Bax dihên ber, Baxevar 
dibin kerr. 


O Çi dil bê kovan ninin 


O Xêya xwe nexe nav hemû 
giraran. 



O Xweşi 
dinasin. 


mêr, xw i 


eşmeran 


O il dizc ^in derdê dilan. 

O Dijminê şîretker, ji dostê 
tiraneker baştir e. 

O Dar bi berê xwe şirîn e. 

O Dengê Kevê li zinaran xweş 

e. 

O Rezê bêpejan, wekî pezê 
bêxwedan. 

O Reng hemû reng in, kesk û 
sor bi hev re şeng in. 

O Zîrekî ne bi mezin û 
biçûkiyê ye. 

O Kêm bijî, şêr bijî 

O Nêrî neman, bi Gîskan re 
gotin Bilindbaz. 

O Milet bi du tiştan şiyar 
dibin: 1. Darê zulmê, 2. Bi 
xwendevariyê. 

O Xwendevarî jiyana tarî ron 
dike. 

O Dara bilind ba digire. 

O Dîwarê ser cemedê her 
herifî ye. 

O Zîrekî ne bi xweşmêriyê ye. 

Bo Agirî binivîsînin 

Eger bo Agirî dinivîsin ji kerema 
xwe van xalên jêrîn berçav bigirin: 

* Çi nivîsek bê nav û nîşan nayê 
weşandin. Nivîskar dikare navê 
dilxwaz bo nivîsa xwe hilbijêr e, 

Digel navê dilxwaz ji kerema xwe 
navê xwe yê rastî bo rojnamê 
bişînin. 

* Eger nivîskar ji bo nivîsîn û 
berhev kirina mijara xwe ji 

çavkaniyan mifah wergirtibe, 
hewce ye îşare bi van jêderan biket. 

* Ev nivîsên ku li zimanên biyanî 
hatibin wergêrandin, hewce ye 
îşare pê bê kirin û nav û nîşana 

jêderê jî bihê dest nîşan kirin. 

* Hindî bikarin wêne, xerîte û 
belgenamên hewce tevî nivîsan bo 

me bişînin. 

Desteka nivîskarên 
Rojnameya Agirî mafê vê 
çendê heye ku: 

Destêwerdana rênûsa nivîsan biket. 
Wan mijar û babetên ku naverokek 
lawaz hebin belav neket. 


M Tavgeyî Heqîqet M 

Pîrtûkek nû lî ser berhemên Dr.Qasimlo 




Demokratîk, Aboriya Siyasî, Rastiya gelên îranê, Basek li ser mudîriyetê, 
Basek li ser dirûşma bingehîn ya PDK îranê, Pêvajoya aştî û 
demokratîzasyonê, Rewşa herêmê piştî bi dawî bûna şerê îran û îraqê, Ji 
rê derketina girûpa 7 kesî ji rêbaza gel û partiyê, Bo bîranîna Goran û 
helbestvanê gel Hêmin pêk tê. 

Li gor agahiya birêz Kawe Behramî, berhevkerê vê pirtûkê, qirar e 
hemû berhemên Dr. Qasimlo di çend bergên din de bihên çap û weşandin. 
Em, xebatkarên Agirî spas û destxweşiyê ji birêz Kawe Behramî dikin û 
hêviya serkevtinê bo dixwazin. 


Dr.Xusro Ebdulahî, marhost i û zimanzan bi Agirî re dipeyive: 


* Hêmanê herî bingehîn di 
pênas û hebûna her gel û 
neteweyekî de bê şik zimanê 
zikmakî ye 

* Bi alîkariya zimên e ku her 
mirov û civakek dikare 
berhemên hunerî, çandî, wêjeyî, 
medenî û hwd ... biafirîne û 
têxe him xizmeta gelê xwe û 
him xizmeta mirovahiyê de 

Berga yekem ya 
berhemên şehîdê 
nemir Dr. Qasimlo bi 
navê "Tavgeyî 

Heqîqet" hate çap û 
belav kirin. Ev 
pirtûke ji aliyê birêz 
Kawe Behramî ve 
hatiye berhev kirin. 
Pirtûk ji 10 fesl û 
390 rûpelan pêk hatî 
ye. Naveroka 

bingehîn ya pirtûkê ji 
basên: Sosyalîzma 








Yekemîn Fistîvala Rewşenbîrî ya Ronan, li bajarê Merîwanê a 
Kurdistana Iranê 


Navenda Çandî/Zanistî ya Ronan, 
yekemîn Fistîvala rewşenbîrî ya xwe 
li ser rewşa ronakbîrî û aliyên cuda 
yên wê di civaka Kurdistanê de 
lidarxist. 

Mijarên ku di vê Fistîvalê de 
ketine ber bas evên han bûn: 

1. Rewşenbîr û civaka Medenî 

2. Rewşenbîrî û ayîn (ol) 

3. Têkiliya rewşenbîran û 


deshilate 

4. Dîroka bizava rewşenbîrî ya 
Kurdî 

Fistîvala rewşnebîrî ya Ronan 
ji beşên cuda yên xwendina 
gotar, lêkolîn û dûrmêzan de di 
roja 29.05.1383 (19.08.2004)'an 
de di hola giştî ya civata Çandî - 
Hunerî ya bajarê Merîwanê de 
birêveçû. 



















